recursal/SuperWikiNEXT-32B huggingface dataset:
**佳廉道**（英文：**Kai Lim Road**）係香港九龍觀塘一條馬路，由翠屏道開始，盡頭有迴旋處去調頭。

簡介
--

佳廉道原本係觀塘明渠分支，負責引導由馬游塘流出嘅山水，經過觀塘明渠流到去維多利亞港。條路建成初期，附近建築物有翠屏邨第20-24座、觀塘游泳池同觀塘遊樂場。隨住馬游塘（西）堆填區落成，同埋翠屏邨重建之後，政府就將明渠完全遮嗮，用嚟擴闊同延長佳廉道，方便進行屋邨重建。

延長咗之後嘅佳廉道，盡頭係現時翠屏（南）邨翠松樓近將軍澳道嘅位置，成為屋邨重建期間主要嘅通道。呢個路段行車路用到大約1995年先至封，之後車輛要改用翠屏（南）邨通道；而行人路就一直都喺度，但只對外開放佳廉道至觀塘遊樂場入口一小段，後面路段用嚟維修用。行車路本身位置之後改起為屋邨行人通道、緩跑徑同中央廣場呢啲休憩設施，仍然通車嘅一段亦經過大變身，馬路中心嘅石屎花槽內，種咗小花同草叢，伴隨著好似椰樹嘅樹木，為附近環境點綴。

建築物
---

* 翠屏（南）邨翠櫻樓
* 翠屏（南）邨翠樂樓
* 觀塘遊樂場

參考
--

|  |  |
| --- | --- |
|  | 維基同享有多媒體嘅嘢：**Kai Lim Road** |

* 香港警務處－年宵花市特別交通安排2008[*失咗效嘅鏈*]
* 觀塘新游泳場館09年底動工


|  |  |
| --- | --- |
| Stub icon | 呢篇香港交通文係楔位文。歡迎幫維基百科擴寫佢。睇 • 論 • 改 • 歷 |
電競凳
《**電競凳**》（英文：**Gaming chair**）係根據人體工學設計，專為電子遊戲玩家坐得舒服而設計嘅凳，由於部分遊戲玩家需要大量精力同要長時間保持坐姿，電競椅可以保持用户嘅舒適度。同辦公凳嘅分別係凳背比較高，背脊同膀頭可以挨落去。扶手、凳背、腰枕、頸枕都可以調較，以提高舒適度同效率。

設計
--

電競凳嘅係根據賽車凳嘅樣式設計，通常都係運用高背設計，用家可以完全挨喺椅背上，令到頸部同背部有穩固嘅倚靠點。材料多數用人造皮或真皮面料。

人體工學
----

針對長時間對住電腦嘅電競選手，電競椅凳嘅設計會依照人體工學需要打造，除咗加強脊椎嘅保護力同承托力，亦配置可以調較位置嘅頸枕，令到用家可以健康丶舒適噉使用電腦。

參考
--

1. ↑  Schwartzberg, Lauren (21 July 2017). "Ask the Strategist: What's the Deal With Gaming Chairs?". *New York: The Strategist* (美國英文). Vox Media. 喺9 May 2020搵到.
2. ↑  "The Global Gaming Chair Market is expected to grow by USD 71.3 mn during 2020-2024, progressing at a CAGR of 6% during the forecast period". *finance.yahoo.com* (美國英文). 喺2020-08-03搵到.
3. ↑  Rovzar, Chris (2020-07-17). "It's Time to Consider Getting a Gaming Chair for Your Home Office". The One. *Bloomberg*. 喺2020-08-03搵到.
呢篇文講中國嘅一個省。搵緊廣州珠江北面嘅地區嘅話，請睇〈**河北 (搞清楚)**〉。
「冀」跳轉嚟呢度。要睇姓氏，請去【**冀氏**】。

河北位置圖
**河北**係中華人民共和國一個省，叫**河北省**。個省響華北一帶，靠近渤海。佢畀多個省包圍住東北有遼寧，北有內蒙古，西有山西，南有河南，東南有山東。而佢中間包住北京同天津兩個直轄市。河北省簡稱**冀**，省城響石家莊。

河北，就係黃河以北嘅意思。佢原本叫**直隸**，係直接隸屬北京咁解。到民國時期1928年，搬首都到南京，就改名做河北，省會響天津。另拆察哈爾、熱河兩省出來。呢兩省響中華人民共和國時期先併返入去河北，而天津就拆出做直轄市。先改省會去保定，後改石家莊。

| * 睇
* 傾
* 改
中華人民共和國省級行政區 |
| --- |
| 首都：北京市 |
| 直轄市 4 | 北京市 · 天津市 · 上海市 · 重慶市 |  |
| 省 23 | 河北省 · 山西省 · 遼寧省 · 吉林省 · 黑龍江省 · 江蘇省 · 浙江省 · 安徽省 ·  福建省 ·  江西省 · 山東省 · 河南省 · 湖北省 · 湖南省 · 廣東省 · 海南省 · 四川省 · 貴州省 · 雲南省 · 陝西省 · 甘肅省 · 青海省 · *臺灣省*# |
| 自治區 5 | 內蒙古自治區 · 廣西壯族自治區 · 西藏自治區 · 寧夏回族自治區 · 新疆維吾爾自治區 |
| 特別行政區 2 | 香港特別行政區 · 澳門特別行政區 |
| # 未實際統治，（參考台灣問題） |
**Windows 10**係一個由微軟公司開發嘅操作系統。 微軟描述Windows 10為「操作系統作為一種服務 」that would receive ongoing updates to its features and functionality, augmented with the ability for enterprise environments to receive non-critical updates at a slower pace, or use long-term support milestones that will only receive critical updates, such as security patches, over their five-year lifespan of mainstream support. Terry Myerson, executive vice president of Microsoft's Windows and Devices Group, argued that the goal of this model was to reduce fragmentation across the Windows platform.

測試人員分流
------

Windows 10 Insider 預覽版透過3個通道交畀測試人員。加入咗快速通道嘅Windows Insiders人員會比慢速人員更快收到發怖前更新，但會有更大機會遇到問題同埋其他情況。至於喺「發行預覽通道」嘅 Windows Insiders，對於希望收到最新嘅 Windows 10 同 Windows 10 Mobile 預覽更新，但又唔希望離開現時分支嘅用戶嚟講，係最新亦可能係比較有趣嘅通道。

Windows 10 (版本 1507)
--------------------

**Windows 10 版本 1507**，開發代號 "*Threshold 1*"，係Windows 10嘅第一個版本。佢嘅版本號係10.0.10240。微軟將佢叫做版本 1507以接收未來嘅版本。The final release was made available to Windows Insiders on July 15, 2015, followed by a public release on July 29, 2015。 直至2016年8月2日，Threshold 1 係唯一嘅Long Term Servicing Branch (LTSB)版本。

Windows 10 十一月更新 (版本 1511)
--------------------------

**Windows 10 版本 1511**，開發代號 "*Threshold 2*"，係Windows 10嘅第一個大型更新。佢嘅版本號係10.0.10586。

Windows 10 Anniversary更新 (版本 1607)
----------------------------------

**Windows 10 版本 1607**，開發代號 "*Redstone 1*"，係Windows 10嘅第二個大型更新。佢嘅版本號係10.0.14393。

Windows 10 Creators更新 (版本 1703)
-------------------------------

**Windows 10 版本 1703**，開發代號 "*Redstone 2*"，係Windows 10嘅第三個大型更新。佢嘅版本號係10.0.15063。

Windows 10 Fall Creators更新 (版本 1709)
------------------------------------

**Windows 10 版本 1709**，開發代號 "*Redstone 3*"，係Windows 10嘅第四個大型更新。佢嘅版本號係10.0.16299。

Windows 10 2018年4月更新 (版本 1803)
------------------------------

**Windows 10 版本 1803**，開發代號 "*Redstone 4*"，係Windows 10嘅第五個大型更新。佢嘅版本號係10.0.17134。

Windows 10 2018年10月更新 (版本 1809)
-------------------------------

**Windows 10 版本 1809**，開發代號 "*Redstone 5*"，係Windows 10嘅第六個大型更新。佢嘅版本號係10.0.17763。

Windows 10 2019年5月更新 (版本 1903)
------------------------------

**Windows 10 版本 1903**，開發代號 "*19H1*"，係Windows 10嘅第七個大型更新。佢嘅版本號係10.0.18362。

參考
--

1. ↑  "[WP10] Microsoft releases Slow Ring for Windows 10 for Phones Technical Preview". 19 February 2015. 原著喺2015年12月22號歸檔. 喺2016年10月9號搵到.
2. ↑  "Video Recorder on Windows 10 for Phones Preview introduces couple of new features". 19 February 2015. 原著喺2016年1月3號歸檔. 喺2016年10月9號搵到.
3. ↑  "Which Windows Insider Ring is best? All you need to know about Slow, Fast, and Release Preview rings". 6 May 2016.
荃灣碼頭
荃灣碼頭
**荃灣碼頭**，係香港新界荃灣沿海嘅一個碼頭，近港鐵屯馬綫荃灣西站嘅南面，而家有珀麗灣客運嘅服務，來回馬灣嘅珀麗灣。 

以前，荃灣碼頭係有渡輪來回中環統一碼頭等等，但係因為西區海底隧道通車，令到來往荃灣區同港島區之間嘅車程縮短好多，所以港九小輪有限公司喺2000年7月1號將呢條渡輪取消  。

荃灣碼頭原本係一個好大嘅建築物，裏面有入境事務處等政府部門辦公，去連接隔籬嘅荃灣運輸大樓，但因為九廣西鐵（而家叫屯馬綫）嘅工程，碼頭部份清拆同埋進行填海，政府部門亦都搬走。而家嘅躉船碼頭係工程完成之後起嘅。

另外，喺青衣大橋通車之前，荃灣碼頭來往青衣碼頭嘅航線係青衣島嘅主要對外交通工具。

歷史
--

而家嘅荃灣碼頭已經係第四代，先前經歷咗三次搬遷。

第一代碼頭喺1935年啟用，但喺1942年日本侵佔香港期間俾人炸咗。

第二代喺1958年啟用，位置大概喺而家楊屋道如心廣場附近，1983年因為填海起荃灣路同祈德尊新邨而清拆。

第三代接住喺1983年啟用，喺荃灣路對出嘅填海區，並且設有荃灣運輸大樓，作為荃灣碼頭嘅巴士總站，當時有「荃灣至青衣」、「荃灣至中環」、「荃灣至中環經青衣」、「荃灣至大澳」航線，2000年因為填海起九廣西鐵荃灣西站而清拆，航線亦都停辦。

而家的第四代喺2002年啟用，喺荃灣西站對出嘅填海區。

隔籬
--

* 荃灣西站
* 如心廣場
* 萬景峯
* 荃灣廣場
* 荃灣公園
* 荃灣大會堂
* 海濱花園
* 麗城花園
* 青衣大橋
* 藍巴勒海峽

接駁交通
----

接駁交通
* 港鐵
	+ 屯馬綫荃灣西站

* 九巴
	+ 31,33,33A,34,36,39A,43,43B,43P,43X,51,53,73X,234A,234B,273C,273P,278P,278X

* 城巴
	+ 930

* 小巴

|  |  |  |  |
| --- | --- | --- | --- |
| 87K | 荃灣運輸大樓 | ↔ | 葵芳站 |
| 94S | 荃灣運輸大樓 | ↔ | 城門水塘 |
| 95 | 荃灣中心 | ↔ | 荃灣運輸大樓 | 循環線 |
| 95K | 荃灣西站 | ↔ | 荃灣站 |
| 96 | 青龍頭 | ↔ | 荃灣（海壩街） |
| 96P | 麗城花園 | ↔ | 荃灣西站 |
| 97 | 華景山莊 | ↔ | 荃灣運輸大樓 |
| 99 | 海濱花園 | ↔ | 荃灣運輸大樓 |
| 141 | 三聖 | ↔ | 荃灣運輸大樓 |
| 301M | 荃灣西站 | ↔ | 荃灣站 | （循環線） |

參考資料
----

1. ↑  香港政府有關荃灣至中環航線的停航公告
2. ↑  香港地方: 建設及建築物－渡輪碼頭(二)新界
3. ↑  香港地方: 討論文庫－荃灣碼頭

出面網頁
----

* 中原地圖裏面嘅荃灣碼頭位置
* 荃葵青交通總站巡禮 - 荃灣碼頭（1）
搵緊1982年美國電影嘅話，請睇〈**喜劇之王 (美國電影)**〉。
《喜劇之王》嘅 VCD 封面，由寰宇鐳射發行
《**喜劇之王**》係喺1999年農曆新年出品嘅香港賀歲電影之一，亦係香港電影明星周星馳頭一次自編自導自演嘅作品。

呢部戲雖然係周星馳搞笑系列之一，但相對下內容比較藝術化，因為部戲係描述一個實力派演員，點樣響偶像派橫行無忌底下冇法子出頭。有人話咁係影射周星馳啱啱出道時嘅人生，因為佢以前都只係響無綫電視做二打六，捱到十年先轉到拍電影，成為票房保證。

電影資料
----

### 製作

* 出品機構：星輝海外有限公司
* 監製：楊國輝
* 導演：周星馳、李力持
* 編劇：周星馳、李敏
* 主演：周星馳、張柏芝、莫文蔚、吳孟達……等。
* 特別客串：成龍

### 劇情大綱

呢套戲係時裝劇，講一個對演戲有自己一套美學嘅人，點樣俾人認同自己演技理念嘅故事，當中有喜亦有悲。

**尹天仇**係一條村裏面街坊福利會嘅管理員，同時亦係一個非常執着於演戲技巧嘅人，間唔中會做吓臨記（俗稱「茄喱啡」）嚟過吓戲癮，可惜佢嘅演戲技巧得唔到其他人嘅認同而成日俾人鬧、俾人趕走。喺一次做臨記嘅時候，因為演技上嘅問題而令成組戲要再拍，搞到女主角**杜娟兒**非常嬲，就俾導演趕走話以後都唔用佢，重要出到去想攞個飯盒都俾場務**阿毛**奚落，將個飯盒掉落地餵狗都唔畀阿仇。

阿仇冇得再返去戲棚做臨記，但係仍然念念不忘演戲，於是搞咗個街坊劇場，劇目係出名嘅文學作品【雷雨】，但係啲街坊嘅反應冷冷淡淡冇乜興趣，最終都係冇人捧場。第二日佢又返去戲棚度要求再畀機會佢演出，咁啱啲道具有問題而畀佢頂上去做，雖然佢專業精神令到杜娟兒好欣賞，但最後又係闖禍收場，個飯盒又係俾場務阿毛掉咗落地餵狗。

另一方面，一個喺夜總會做公關小姐嘅**柳飄飄**因為唔識扮學生妹服待客人而得罪人，差啲喺夜總會要坐冷板；後來個公關女大班帶咗佢哋成班女去搵阿仇研究演戲嘅心得，想喺夜總會搞嘅「學生妹初戀之夜」度搵多啲客捧場，點知講講吓阿飄飄就因為俾阿仇寸親而發脾氣走咗去。跟住返工嘅時候，有個超級公子龍少爺醉酒話要搵初戀，面對成呎高嘅一千蚊紙，飄飄即刻用阿仇教嘅演技去對付，居然成功得到龍少嘅歡心之餘重賺埋佢啲錢，於是第二日就返到去村度搵阿仇正式討教。

後來村口嚟咗班人拍戲，咁村裡面嘅小惡棍**洪爺**就派個新仔去收保護費（俗稱「收陀地」），但係個新仔其實係啱啱畢業嘅大學生，只係暫時冇嘢撈就喺村度跟住洪爺四圍蕩；洪爺見佢薯頭薯樣咁唔夠惡，所以就搵咗阿仇去幫手教個新丁扮惡人，同埋點樣去收保護費，點知呢班攝影隊原來已經有黑社會關照，喺阿仇嘅鼓勵之下，呢個新仔雖然都繼續「演出」，而且最後都俾佢收到少少錢返去，但係就俾人打到血流披面。

第二日，阿仇又再返去戲棚，希望用堅持嚟感動臨記主管再畀機會佢演出，正當又俾人拒絕嘅時候，點不知又咁橋有個替身可以畀佢做，但係呢次除咗又令到導演發火趕佢走之外，重搞到對手嚴重灼傷。去出面想攞飯盒走，亦照列俾場務寸而得唔到飯盒，重話佢毫無演技跟本唔夠班做戲，令到阿仇非常之沮喪。

返到村，阿仇勸咗想去開片嘅洪爺去做話劇，當晚排緊【精武門】嘅時候，柳飄飄嚟到冇觀眾嘅劇場度睇佢哋表演；後來阿仇同飄飄喺沙灘傾計，傾傾吓就產生好感，最後跟咗阿仇返中心宿舍度過夜；第二朝阿仇因為覺得唔好意思，就趁飄飄喺出面吹風時將自己嘅身家拎晒出嚟做肉金，飄飄入房見到，於是好冇癮咁拎咗就走；阿仇諗諗吓覺得自己對飄飄都有多少感情，就彈起身追出去，重應承會養飄飄一世，令到飄飄離開時都有所感動。

阿仇都係死心不息得唔到啲飯盒，於是又再返戲棚搵場務爭取，誰不知俾人捉咗入去會議室；原來杜娟兒有套新戲開拍，但係原本嘅男主角阿大哥因為太忙度唔到期嚟拍，於是娟兒就想起用新人，而目標就係想用阿仇；娟兒同班老細即席考驗阿仇嘅演技，得嚟好大嘅讚賞，就係咁阿仇就拎住份劇本歡天喜地咁走咗。

呢邊廂，阿仇同娟兒出席大小記者會同埋宴會，另一邊廂，飄飄繼續佢嘅公關生涯，但係佢個心因為掛住阿仇，搞到得罪超級公子龍少而俾人打咗一身。某個朝頭早，正當娟兒要接阿仇去開會嘅時候，帶傷嘅飄飄突然出現，要搵阿仇兌現養佢一世嘅承諾，阿仇亦一口答應。可惜好景不常，當阿仇去到會議室正準備開會時，娟兒突然宣佈男主角要畀返阿大哥做，阿仇因此而極度失望，連劇本都差啲扯爛；正當佢喺出面淋雨嘅時候，場務阿毛突然出現向佢招手，原來阿毛係警方嘅臥底人員，因為事出突然而想搵阿仇幫手做一場冇得NG（*No Good*，即係唔得要再拍）嘅戲，過程雖然令到阿毛受咗傷，但係最終都得到阿毛嘅讚賞。

阿仇飄飄同班街坊終於得到娟兒嘅支持可以演出【雷雨】，故事就喺一片過千人嘅掌聲中完結。

主要出場人物同埋演出者
-----------

* 尹天仇：周星馳
* 柳飄飄：張柏芝
* 杜娟兒：莫文蔚
* 場務阿毛：吳孟達

睇埋
--

* 史坦尼斯拉夫斯基
* 新喜劇之王
**死神捉棋**（瑞典文：Döden spelar schack）係瑞典斯德哥爾摩以北Täby教堂上面嘅一幅壁畫，係喺大約1480至1490年間，由中世紀瑞典畫家Albertus Pictor畫嘅。

幅畫嘅內容係一個人同一副骷髏喺到捉棋，上方有條絲帶，原本寫住「*Jak spelar tik matt*」（我將死你），依家已經甩咗色。

喺斯德哥爾摩瑞典歷史博物館有呢幅壁畫嘅複製品。

分析
--

畫家出世嗰陣叫Albrecht，亦都有人見佢做Immenhusen，係以德國希燊嘅小村落Immenhusen命名。現時認為Albertus喺德國南部讀書。

Albertus係好出名嘅中世紀瑞典畫家，佢嘅作品可以話係質量並重，佢喺Mälardalen同北博滕幫36間教堂畫壁畫，係十五世紀後葉最活躍嘅瑞典教堂壁畫畫家。佢啲作品明亮嘅風格同同期嘅其他畫家好唔同，佢嘅畫顯示出佢技術上嘅深度同廣度。死神捉棋呢幅畫入面有兩個角色，係一個騎士同一副代表死神嘅骷髏骨喺到捉棋，佢哋嘅結構比例好準確，配以衣服同武器，顯得好真實。

呢幅壁畫啟發咗英瑪·褒曼喺1957年拍《第七封印》呢套戲。

參考資料
----

1. 1 2 3  "Death Playing Chess, Albertus". *europeana.eu* (英文). 喺24 April 2016搵到.
2. ↑  Melin, Pia (2006). *Fåfängans förgänglighet: allegorin som livs- och lärospegel hos Albertus Pictor*. Stockholm: Stockholmia. p. 106. ISBN 91-7031-178-1.
3. ↑  Bäckstedt, Eva. （瑞典文）
**整數數列線上大全**（英文：**O**n-Line **E**ncyclopedia of **I**nteger **S**equences，縮寫：**OEIS**）係一個網上可搜索嘅整數數列資料庫。佢係數學上嘅重要資源，因為每篇文章都記錄咗一個整數數列嘅頭幾個項、關鍵字同埋鏈結等。截至2015年2月，OEIS已經有超過250,000個數列。

歷史
--

尼爾·斯洛恩喺1960年代中開始搜集整數數列，嚟幫助佢喺組合數學上嘅工作。佢兩度將佢嘅部分成果印刷成書：

1. The Encyclopedia of Integer Sequences（1995年，ISBN 0-12-558630-2）

1. My Favorite Integer Sequences（1999年，Template:Arxiv）
2. The On-Line Encyclopedia of Integer Sequences（2003年，Notices of the American Mathematical Society 50 (8): 912–915）

呢幾本書得到好大回響，隨之而嚟係唔少數學家都提供咗數量可觀嘅新數列。呢啲資料多到再冇辦法以書籍形式管理，當資料庫達16,000篇時，斯洛恩決定將佢放上網，首先係1995年嘅電子郵件服務，一年後成為網站服務。呢個資料庫以每年增加一萬篇嘅速度成長。

斯洛恩辦咗*Journal of Integer Sequences*，作為資料庫嘅衍生工作。

喺整數數列線上大全上，第一篇係「Number of groups of order n」（OEIS數列A000001）。

出面網頁
----

* 整數數列線上大全
荃灣城市中心Ⅰ，家吓係荃灣千色匯Ⅰ，2009年
荃灣千色匯Ⅱ，2016年
荃灣千色百貨，2009年
**荃灣千色匯**（**KOLOUR ‧ Tsuen Wan**），之前叫做**荃灣城市中心**（**Tsuen Wan City Landmark**），係香港新界荃灣嘅一個私人樓同商場，一共分兩期，分別喺眾安街同埋青山公路，由恆基兆業發展。1期同2期商場面積一共有成33萬平方呎，同埋有冷氣通道相連。1期嘅上層係商業大廈，而2期嘅上層就有3幢私人樓，自己有平台花園。商場最大嘅租客係荃灣千色百貨，係荃灣市中心其中一個地標，佢亦係恆基兆業嘅子公司。

1期同2期嘅名唔係跟落成年份嚟排。「**荃灣城市中心Ⅱ**」先喺1989年喺青山公路側邊起好，而「**荃灣城市中心Ⅰ**」就喺1996年先至喺眾安街起好。咁係因為恒基兆業刻意將兩期個名掉轉，喺新一期落成之後先至改番兩期個名。其實，2期喺1期落成之前係叫「**荃灣城市廣場**」，到咗1期發展好之後兩年先至夾埋叫「荃灣城市中心」。不過，因為「荃灣城市中心」嘅稱號已經用咗一段時間，為咗分清楚就叫眾安街嘅商場做「荃灣城市中心Ⅰ」，原本嘅「荃灣城市廣場」就叫做「荃灣城市中心Ⅱ」。

隔籬
--

* 荃灣街市
* 德華公園
* 遠東絲麗酒店
* 仁濟醫院
* 悅來酒店
* 三棟屋博物館
* 港鐵荃灣站

參考
--

1. ↑  〈荃灣城市中心〉. 原著喺2009年2月27號歸檔. 喺2009年5月22號搵到.

連出去
---

* 荃灣千色匯官方網站
* 物業資料
「開台」跳轉嚟呢度。要睇香港一已停播嘅電台，請去【**開台 (網上電台)**】。

**開台**同**收台**都係電視台或廣播站成日用到嘅術語。一般嚟講，電視台或廣播站喺當日開始有節目嗰時叫**開台**；相反，當日節目播嗮之後兼喺發射塔撳熄嗮裝置之後先至叫**收台**。

一般嚟講，電視台或廣播站喺收台之後到開台之前嗰橛，屬設備維護或檢修時段，大多數喺半夜到第二日朝早就嚟天光嗰時先至有。

而家由於電視同收音機質量越嚟越好，加上入咗數碼電視、廣播時代，而且好多時24個鐘都有節目睇或收聽，所以家下電視台或廣播站好少有開台同收台現象；而有啲頻道即使24個鐘都有節目睇或收聽亦都有開台現象。

開台
--

開台喺好多國家嘅電視台同頻道、廣播站都有。一般嚟講，佢哋都係從測色板或鴉雀無聲嘅廣播入面開始轉入有節目嗰時嘅現象。開台之後，第一個畫面會係會彈出自己嘅電視台台徽或口號、當日播出嘅節目表、「歡迎收睇」字幕、晨曲、國歌，跟住第一個節目多數都係同早晨新聞有關，亦有時係早上啲節目騷。一般嚟講，電視台或廣播站喺後半夜搞設備維護或檢修之後即刻開台，且大多數都揀喺05:00～07:00範圍內開始當日新嘅節目。但亦有例外，有啲規模比較細嘅電視台或廣播站都會揀黃朝百晏時段開台，亦有啲超細兼冇商業化啲電視台或頻道或廣播站會揀喺晏晝到挨晚差唔多點蠟燭嗰時開始有新嘅節目。

收台
--

收台喺好多國家嘅電視站同廣播站都有。一般嚟講，佢哋都係從當日節目播嗮之後開始轉入測色板、彩條信號或鴉雀無聲嘅廣播現象。多數電視台喺當日最尾播出嘅節目播嗮之後，播控系統會彈出自己嘅電視台台徽或口號、國歌、結束曲、帶「再見」或「晚安」或「多謝收睇」或「全部結束」或「當日節目播映完畢」字幕啲拜拜圖無耐變成測色板或彩條信號，之後發射站會自動切斷信號，期間電視台會利用冇節目時段嚟搞設備維護或檢修。亦有啲電視台喺當日最尾播出嘅節目播嗮之後，會彈出第二日嘅節目表或國歌，再入拜拜圖，最後到測色板或彩條信號。電視台喺發射站切斷咗信號之後，喺模擬電視會長時間見到雪花，重聽到好長兼大聲嘅雜音；喺數碼電視會變成黑屏畫面，喇叭會鴉雀無聲嘅情況；若果喺網上信號或衛星信號或電視信號轉換盒，效果同數碼信號一樣，但會多樣錯誤信息出嚟。喺廣播站，當日最尾播出嘅節目播嗮之後，主播會宣佈當日節目已經播嗮嘅消息，之後廣播變成鴉雀無聲狀態。

一般嚟講，電視台喺當日最後一個節目都係啲好低收視率嘅電影、劇集、娛樂資訊節目、電視騷、資訊型廣告、簡單嘅天氣預報、新聞簡報、第二日嘅節目表八樣是旦一個為主，播完之後掛埋拜拜畫面就收台；而廣播站同電視台啲手法差唔多，當日最後一個節目都係啲資訊型廣告、講故、天氣預報、新聞簡報、音樂五樣是旦一個為主。大多數嚟講，啲電視台或廣播站都揀喺23:00～02:00範圍內收台，亦有少部份電視台會提早到22:30或推遲到03:30～04:00收台都有，直到05:00～07:00時段先至有新嘅節目播出。雖然大多數電視台都有限制播出時間範圍，但大型嘅電視站多數會揀一個禮拜或一個月固定一個時間收台，亦有啲凈揀除禮拜六、日之外啲工作日去收台維護；而細型嘅電視台或廣播站會每日收台一次，亦有啲超細兼冇商業化啲電視台或頻道或廣播站會出現每日至少收台1～2次嘅機會都有。不過網上電視或部份國家級嘅大型電視台或廣播站都係24個鐘播出，好少甚至冇機會見到收台。

家下好多電視台喺收咗台之後，都唔再喺光纜或衛星入面傳輸信號，而係傳輸隻測色板或靜態相。

連出去
---

* YouTube上面嘅中國中央電視台綜合頻道嘅開台畫面
* YouTube上面嘅BFZDzATbdaQ劇集
* TV-Signoffs.com - J. Alan Wall's website devoted to sign-offs and sign-ons of United States television stations
* TV-Ark
搞清楚 呢篇嘢講嘅係出自《聖經》人物概念。
* 想搵歷史上反對基督教情況，請睇「**反基督教**」。
* 想搵尼采一部著作，請睇「**反基督 (書籍)**」。

**敵基督**（古希臘文：ἀντίχριστος，羅馬拼音：antichristos，意思係 ｢敵對基督｣ 或者 ｢代替基督｣；英文：**antichrist**），天主教譯**假基督**，或者**假基督**（古希臘文：ψευδόχριστος，羅馬拼音：pseudochristos，意思係 ｢假基督｣），天主教譯**假默西亞**，又有譯**偽基督**、**反基督**，指用假冒基督身份進行敵對，或意圖取締真基督任務。

原則上，｢敵基督｣ 同 ｢假默西亞｣ 喺原文係唔同嘅字，而 ｢敵基督｣ 只係喺約翰書信出現過，但係因為中文譯名並唔統一，｢假基督｣ 同時係兩個字嘅譯名，中文好難話邊個名有或者冇乜嘢特別含義。

咩叫基督
----

睇埋：基督同埋默西亞
基督係閃米特諸教術語指「受膏者」；古以色列國王即位習俗要將油倒到國王頭上，國王塗過油後就係「受膏者」。 

猶太教中，基督係救世主，由「被神選定」集祭司、先知同君王於一身。

基督教中，基督成為拿撒勒人耶穌專稱。基督教認為，會有某人假冒基督否認有關耶穌基督《聖經》教義，而且敵擋佢個王國就虐待基督門徒。耶穌話：｢**他們到你們這裏來，外表打扮得像綿羊，裏面卻是兇狠的狼。你們憑着他們的果實（即行為），就可以認出他們來。**｣

野獸記號
----

啟示錄 13 章所描述野獸，就係約翰提到基督敵人，野獸記號係 666（六百六十六），人類憑記號可知未來有大惡人。據此講法，接合啟示錄中刻有 666 記號野獸異象，並假定約翰所指基督敵人為一個個體：查理斯三世、荷里活、微軟創始人比爾蓋茲、教宗，美國總統都被指係敵基督。

參考
--

### 資料

1. ↑  〈約翰一書〉2章18節（基督教和合本：〈約壹〉2:18、天主教思高本：〈若壹〉二18）.
2. ↑  〈馬太福音〉24章24節（基督教和合本：〈太〉24:24、天主教思高本：〈瑪〉二十四24）.
3. ↑  《基督教聖經與神學詞典》 (第1版). 香港: 漢語聖經學會. 2003. p. 48. ISBN 962-513-250-3.
4. ↑  〈馬太福音〉7章15-16節（基督教和合本：〈太〉7:15-16、天主教思高本：〈瑪〉七15-16）.
5. ↑  〈啟示錄〉13章（基督教和合本：〈啟〉13、天主教思高本：〈默〉十三）.

### 書籍

* *Of Antichrist and His Ruin*, John Bunyan, Diggory Press; 1692年出版, ISBN 978-1-84685-729-4.
* *The Antichrist*, 馬丁·路德, Diggory Press; 約1535年, ISBN 978-1-84685-804-8

出面網站
----

睇埋
--

* 基督教：基督教歷史、異端、基督教辨惑學、基督教末世論
	+ 啟示錄：獸 (聖經)、假先知、巴比倫大淫婦、叛道
* 末世論：救世主
	+ 猶太教末世論：彌賽亞
	+ 伊斯蘭教末世論：馬赫迪
	+ 佛教末世論：彌勒
* 邪教、新興宗教、飛天麵條神教
搵緊資料類型嘅話，請睇〈**整數 (資料類型)**〉。

|  |
| --- |
| **數學嘅數** |
| **基本** |
| {\displaystyle \mathbb {N} \subset \mathbb {Z} \subset \mathbb {Q} \subset \mathbb {R} \subset \mathbb {C} }

|  |  |
| --- | --- |
| 自然數 {\displaystyle \mathbb {N} } 
整數 {\displaystyle \mathbb {Z} } 
二進分數 
有限小數 
循環小數 
有理數 {\displaystyle \mathbb {Q} } 
高斯整數 {\displaystyle \mathbb {Z} [i]} 
代數數 {\displaystyle \mathbb {A} }
實數 {\displaystyle \mathbb {R} } 
複數 {\displaystyle \mathbb {C} }  | 負數 
分數 
單位分數 
無限小數 
規矩數 
無理數 
超越數 
二次無理數 
虛數 
艾森斯坦整數 {\displaystyle \mathbb {Z} [\omega ]}
  |

 |
| **延伸** |
| 

|  |  |
| --- | --- |
| 雙複數 
四元數 {\displaystyle \mathbb {H} } 
共四元數 
八元數 {\displaystyle \mathbb {O} }
超數 
上超實數 
超現實數  | 超複數 
十六元數 {\displaystyle \mathbb {S} } 
複四元數 
Tessarine 
大實數 
超實數 {\displaystyle {}^{\star }\mathbb {R} }
  |

 |
| **其他** |
| 

|  |  |
| --- | --- |
| 對偶數 
雙曲複數 
序數 
質數 
同餘 
可計算數 
艾禮富數  | 公稱值 
超限數 
基數 
P進數 
規矩數 
整數序列 
數學常數 
  |

圓周率 π = 3.141592653…
自然對數嘅底 *e* = 2.718281828…
虛數單位 *i* = {\displaystyle +{\sqrt {-1}}}
無窮大量 ∞ |

**整數**係自然數(1、2、3...)、佢哋嘅負值(-1、-2、-3...)同埋0嘅統稱，係實數嘅一類。整數有無限個，向數線正負兩邊延伸。整數喺集合入面會用{\displaystyle \mathbb {Z} }或者粗體**Z**字來表示。喺加、減同埋乘法入面。整數集附上加法同乘法係一個環，即係任何一個整數加、減或者乘另一個整數，個結果都會係整數。

代數性質
----

### 環論

同自然數一樣，整數喺加法同乘法之下係封閉嘅，亦即係話，整數加整數、整數乘整數都依然係整數。但係，由於整數包含埋負數同埋0，整數喺減法之下都係封閉嘅，呢點同自然數唔同。總括嚟講，即係話整數係一個環。

拓撲性質
----

喺整數上面可以定義好多種拓撲結構，其中有兩種比較常用：

### 離散拓撲

如果考慮整數作爲實數嘅子集嘅話，假設喺實數上面用歐幾里得拓撲結構，咁整數得到嘅子集拓撲就係離散拓撲，因爲喺實數入面，對任何整數{\displaystyle x}，{\displaystyle \left(x-{\frac {1}{2}},x+{\frac {1}{2}}\right)}都係一個開集，而呢個開集同整數嘅交集係裝住{\displaystyle x}嘅單元素集，即係{\displaystyle \{x\}}。咁根據子集拓撲嘅定義，喺整數繼承到嘅子集拓撲結構入面，所有單元素集都係開集，咁嘅話就代表呢個拓撲係離散拓撲。

離散拓撲係一種好特別嘅拓撲結構，其中一個性質係，任何拓撲空間打去離散拓撲空間嘅連續函數都一定係局部常數函數。呢個性質可以用嚟證明好多嘢，其中一個例子係可以用嚟證明卷繞數（英文：Winding number）係定義良好嘅。

### Zariski拓撲

由於整數有一個環結構，佢上面另一種常用嘅拓撲結構就係Zariski拓撲。根據定義，Zariski拓撲係以質理想作爲閉集生成嘅拓撲，呢種拓撲結構喺代數數論同埋代數幾何入面好常用。

睇埋
--

* 整數 (資料類型)

1. ↑  "Integer | mathematics". *Encyclopedia Britannica* (英文). 喺2020-08-11搵到.
**餬**係一個麻雀術語，舊時叫「**湖**」，臺灣作「**胡**」，中國大陸同日本叫「**和**（粵音wu4，或者變調讀wu2，唔讀wo4）」，係指搞掂鋪牌，取得勝利。打麻雀每一局最終目的，就係「**食餬**」。

基本上打麻雀，只要湊成「四搭一對」嘅標準牌型就可以食糊，不過臺灣麻雀同福建麻雀由於打十六張，所以湊夠「五搭一對」先食到餬。四搭或者五搭，係指四組或五組順子或者刻子組合，而一對即係指一對相同嘅牌作為「**眼**」，湊成「四搭一對」或者「五搭一對」，就可以食餬。但亦有特殊牌型，例如：八仙過海、七搶一、十三么、十三不搭或十三不靠等牌型，都唔係以「四搭一對」或「五搭一對」食餬。

食餬之後要開牌話畀人知你食咗餬，但如果開出嘅牌根本唔係一副餬牌，噉就叫做「**詐餬**」，食詐餬當輸三家，因為你阻住咗牌局嘅正常進行。

基本食餬方式
------

### 自摸

日本叫「**自摸和**」，即係輪到自己摸牌，而摸返嚟隻牌啱啱食到餬，咁就叫自摸。

### 出銃

又叫出衝，亦有人寫做出蔥、出沖，台灣叫「**放槍**」或者「**放炮**」，日本就叫「**榮和**」，即係其他人打出隻牌，而你拎咗隻牌就可以食餬，咁你就可以搶隻牌畀自己食餬。

### 槓上開花

又叫槓上花，日本叫「**嶺上開花**」，喺槓咗之後一般要補一隻牌，而模返嚟隻補牌咁啱又湊成一副餬牌，咁就叫「**槓上開花**」。

### 搶槓

台灣同日本都係叫返搶槓，指當某一家加槓嗰陣，加槓隻牌咁啱自己可以食餬，咁就可以將呢隻牌搶返嚟畀自己食餬。

### 截胡、炮炮響

如果有人出銃，咁啱其他幾家都食到餬，呢個情況，只有下家先有優先權食餬，呢種就叫做**截胡**。而台灣牌就叫呢個情況做「**炮炮響**」，炮炮響有分「**一炮三響**」或者「**一炮兩響**」，形容一打隻牌出嚟，三個人或者兩人個都嗌餬，呢個情況，出銃者要包輸晒，「**一炮三響**」就輸三家，「**一炮兩響**」就輸兩家。不過亦有「**攔餬**」制，同截胡一樣由出銃者下家優先食餬，港式台灣牌多數行呢種例。日本叫「**兩家和**」同「**三家和**」，同樣都係出銃者下家優先食餬。

### 天餬

一開局排好副牌乜都唔使做已經係副餬牌，咁可以食天餬。

### 地餬

莊家打出第一隻，其他任何一家食餬，咁呢鋪牌就叫做地餬。

參考
--

1. ↑  【鏡花緣・第七十三回　看圍棋姚姝談弈譜　觀馬弔孟女講牌經】：當時蔣春輝同眾人分了馬弔一桌、雙陸一桌、象棋一桌、花湖一桌、十湖一桌。」
車嘅士撻
**士撻**（英文**Starter**嘅譯音）係一種喺佢嘅自身動力下用旋轉（曲柄）內燃機啟動發動機運行嘅裝置。當一架車要著之前，車上面嘅發動機要達到一定嘅轉速先可以撻著，士撻就系用來幫個發動機去到一定嘅轉速。士撻可以係電動嘅、氣動嘅或液壓嘅。響例如非常大嘅發動機或農業或挖掘應用中嘅柴油發動機嘅情況下，起動機都可以係另一種內燃機。 

內燃機係反饋系統。一旦啟動，佢就可以依靠每個循環嘅慣性來啟動下一個循環。響四衝程發動機中，第三衝程係燃料中釋放能量，為第四（排氣）衝程同下一個循環嘅前兩個（進氣、壓縮）衝程提供動力，同埋為發動機嘅外部負載提供動力。如果要係任何特定會話開始嘅時間開始第一個循環，前兩個衝程就必須以其他方式提供動力，而唔係從發動機本身提供動力。如果要咁做，一旦發動機開始運行並且佢嘅反饋迴路可以自我維持，就唔需要撻著電機。

電動
--

電動士撻係汽油發動機同小型柴油發動機上最常用嘅類型。現代嘅電動士撻係永磁或者串並聯嘅直流電動機，佢嘅上面有安裝到啟動螺線管（類似繼電器）。當來自啟動電池嘅直流電被施加到螺線管，即係用鎖匙著車嘅時候，螺線管就會同一個槓桿接合。然之後個槓桿會推出啟動器驅動軸上嘅驅動小齒輪，跟住個小齒輪就會同發動機飛輪上嘅齒圈嚙合。

螺線管仲會關閉士撻摩打高電流嘅觸點，跟住士撻摩打會開始轉動。響發動機啟動之後，鎖匙嘅操作開關就會打開，跟住螺線管組件中嘅彈弓會將小齒輪拉離齒圈，啟動馬達就會停低。起動機嘅小齒輪通過一個超越左楔形離合同佢嘅驅動軸接合，個離合器允許小齒輪只喺一個方向上傳遞驅動。用呢種方式嘅話驅動嘅力量可以通過小齒輪傳遞到飛輪齒圈，但如果小齒輪保持嚙合（例如因為操作員係發動機啟動嘅時候未能夠鬆開條鎖匙，或者如果匙膽入面嘅電線存在短路並且同螺線管保持嚙合），小齒輪將會同驅動軸獨立旋轉。咁樣可以防止發動機調過頭來驅動返個士撻，因為呢種反向驅動會導致士撻用太快嘅速度旋轉而令到士撻入面嘅零件散開。

除非修改士撻上嘅設計，採用上一段所講嘅楔形離合器裝置可以排除將士撻用作發電機。標準嘅士撻摩打通常設計成係間歇性使用，咁樣都會排除個士撻用作發電機嘅可能性。個士撻上面嘅電氣組件會設計到係個士撻過熱之前 30 秒去停咗個士撻（由於歐姆損耗所導致嘅熱量消散太慢），咁樣可以減輕士撻嘅重量同成本。大多數嘅汽車用戶說明書會指示操作員當嘗試撻著唔能夠立即啟動嘅引擎嘅時候，每撻車嘅10 秒或者15 秒之後需要暫停至少 10 秒。

上述嘅士撻設計喺 1960 年代初期開始分階段使用。係呢個時間之前，士撻用嘅係奔德士驅動器。奔德士系統將士撻驅動嘅小齒輪放置喺螺旋切割嘅驅動軸上面。當啟動馬達開始轉動，驅動小齒輪組件嘅慣性會令佢係螺旋線上向前驅動，從而同齒圈嚙合。當發動機啟動嗰陣，來自環形齒輪嘅反向驅動會導致驅動小齒輪嘅轉速超過起動機嘅轉速，呢個時候驅動小齒輪會被迫沿住螺旋軸向下移動，從而同環形齒輪脫離嚙合。但係噉做嘅缺點係如果發動機短暫著車但唔再繼續運轉，齒輪將會從士撻上面甩開。


|  |  |
| --- | --- |
| Stub icon | 呢篇車文係楔位文。歡迎幫維基百科擴寫佢。睇 • 論 • 改 • 歷 |
唔好同**語調**搞亂。
**調值**sing1 diu6係一種超音段成份，係聲調中嘅高低抑揚，指音節發音過程當中**導致語義**（或者**語法角色**）**唔同**嘅高低音。

喺語言學上嘅定義，調值就係聲調嘅值。不過喺漢語音韻學上，聲調嘅意義除咗抑揚部份仲包涵埋頓挫部份。

要準確噉確定一種語言係唔係聲調語言，裏面有幾多種聲調，各種聲調嘅調值又係乜嘢，需要長期嘅實地研究，有時重需要靈敏嘅電子儀器來記錄同分析。

表示方法
----

睇埋：音高
喺2005年版嘅國際音標入面，聲調有幾種唔同嘅表示方法。

| 聲調 | 調值表示法 | 上標表示法 | 右標表示法 |
| --- | --- | --- | --- |
| 平調 | 高平調¹ | 5 | ◌̋ | ˥ |
| 中高平調 | 4 | ◌́ | ˦ |
| 中平調¹ | 3 | ◌̄ | ˧ |
| 中低平調¹ | 2 | ◌̀ | ˨ |
| 低平調¹ | 1 | ◌̏ | ˩ |
| 非平調 | 降調¹ | 51 | ◌̂ | ˥˩ ² |
| 高降調 | 53 | ◌᷇ | ˥˧ ² |
| 低降調 | 31 | ◌᷆ | ˧˩ ² |
| 昇調¹ | 24 | ◌̌ | ˨˦ ² |
| 高昇調 | 35 | ◌᷄ | ˧˥ ² |
| 低昇調¹ | 13 | ◌᷅ | ˩˧ ² |
| 降昇調 | 424 | ◌᷉ | ˦˨˧ ² |
| 昇降調 | 242 | ◌᷈ | ˧˦˨ ² |

註：

1. 標準粵語嘅聲調。
2. 國際音標亦都用有斜線嘅單個符號表示非平調，但係由於編碼同字體問題，好多電腦都會將一個用斜線嘅非平調符號顯示成多過一個平調符號。詳見國際音標表。

參考
--

1. ↑  Yip, Moira (2002). *Tone*. Cambridge University Press. pp. 1–3, 12–14.

睇埋
--

* 聲調
* 粵語聲調
* 聲調語言
* 聲調輪廓
* 變調
* 句尾助詞

|  |  |
| --- | --- |
| Stub icon | 呢篇**調值**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |
滘口汽車客運站
 **滘口汽車客運站**（粵拼：gaau3 hau2 hei3 ce1 haak3 wan6 zaam6）
，又叫**滘口客運站**gaau3 hau2 haak3 wan6 zaam6或**滘口汽車站**gaau3 hau2 hei3 ce1 zaam6，係中國廣東嘅一個客運站，喺1999年8月1號營運，位置喺廣州荔灣區芳村同佛山南海黃岐嘅交界。

佔地面積
----

面積120000平方米，其中客運有80000平方米、貨運有40000平方米，有77個發車位。

主要經營
----

車站主要經營去深圳、陽江、東莞、珠海、惠州、茂名、湛江、肇慶、雲浮、清遠、江門地區，外省包括廣西、貴州、湖北、海南、雲南、四川、江西、湖南、福建等地啲車。

附近嘅交通
-----

* 地鐵：
5號綫：滘口站
* 巴士：
滘口客運站總站
滘口客運站

出面網頁
----

* 滘口客运站

| * 睇
* 傾
* 改
廣州嘅汽車客運站 |
| --- |
| 荔灣區 | 滘口 | 芳村 | 廣佛 | 羅沖圍 |
| 越秀區 | 市站 | 省站 | 越秀南 |
| 海珠區 | 海珠 |
| 番禺區 | 番禺 | 廣州南 | 市橋 | 南村 |
| 天河區 | 廣州東 | 天河 | 東圃 |
| 黃埔區 | 黃埔 | 蘿崗 | 東江穗港 |
| 南沙區 | 南沙 |
| 白雲區 | 廣園 | 永泰 | 夏茅 | 湖天 |
| 花都區 | 花都 | 廣州北 | 白雲機場 |
| 從化區 | 從化 | 從化温泉 | 呂田 |
| 增城區 | 增城 | 新塘 | 光明西 | 雁塔 | 派潭 |
自然染色嘅斜紋用瘋根製成,殖民地威廉斯堡, VA
**天然染料**係嚟自植物、動物或礦物嘅染料。植物染料用得最多，植物嘅根、莖、葉、花、果都可以做染料，連菇菌類都有人攞嚟做染料。動物染料最常用胭脂蟲。礦物染料有雲母同樹脂。 

五千年前就有人將啲染料躉落個水煲度煮，煮到啲色素出曬嚟，就將想染色嘅嗰塊布，或者啲未織好嘅棉線紗線羊毛線，躉埋入嗰個煲裏邊煮，直至塊布或者啲棉線紗線羊毛線變色為止。好多天然染料需要加定色劑mordants包括礬同硫酸亞鐵，以免染好啲布料甩色。

十九世紀中葉啲人發明人造合成染料，引致天然染料市況一度大幅衰退。合成染料因為可以大量快速製造，啱啱好配合工業革命加速紡織業發展，而且接續而興起的人造合成纖維布料，亦啱用合成染料。1880年至1920年間興起「美術工藝運動」(Arts and Crafts Movement)， 支持呢個運動嘅工藝家，比較鍾意天然染料嘅豐厚多元色澤，事關天然染料時常至少混合兩種以上材料，而人工合成染料係單一材料，喺視覺上較為單調，所以響歐洲嘅家庭工藝染坊，堅持保存天然染料和工法。世界各地嘅傳統文明亦都一直保護傳承天然染料和工法。     

廿一世紀開始天然染料又再熱門要翻生囉，歐美西方啲客越嚟越注重健康，佢哋擔心人工合成染料產生過程嘅有毒石化原料對環境的影響，越嚟越多人翻轉頭用天然染料製造嘅物件。
**滕麗名**（**Joyce Tang**，1976年1月20號—），原名**滕麗明**，係香港女演員，無綫電視藝員。佢喺香港出世，祖籍上海。佢嘅代表作之一，係《陀槍師姐》系列嘅陳三元。

演藝生涯
----

### 參加新秀歌唱比賽

滕麗名喺1995年參加新秀歌唱大賽入行，同屆參加者有陳奕迅同楊千嬅。佢喺2021年一次訪問嘅時候，提到其實當時自己見到其他人同TVB工作人員好熟，甚至有人學過聲樂，所以好怯好緊張甚至考慮退出，但又諗到佢哋學過聲樂都要同自己玩，所以蝕底嘅其實係佢哋，所以又繼續參賽。

### 滕麗名同《陀槍師姐》系列關係

陀槍師姐系列算係滕麗名其中嘅一套代表作，喺《陀槍師姐2021》宣傳嘅時候，無綫MyTV Super上載咗一段個滕麗名嘅專訪，當中就提到《陀槍師姐》嘅監製搵滕麗名拍《陀槍師姐》，係因為覺得佢夠型夠寸。但滕麗名就話，當時其實係因為佢喺《真情》入面嘅角色梁冰雪有視障，所以佢要戴上三對有色嘅隱形眼鏡，結果當時佢喺片場乜都睇唔到人，同唔到其他人打招呼，令人以為佢好寸。另外，佢又回應網民形容陳三元係無綫電視劇入面有史以來最悲劇嘅一個人物，話自己好認同呢個說法。佢喺第一輯做到一個成功嘅女警，但係喺第二輯已經被人強姦，第三輯個仔死咗，然後第四輯唔知老公死咗未（去到2021交代死咗），佢形容成件事係一個角色嘅成長。

部分演藝作品
------

* 1995年至1999年：《真情》
* 1998年：《陀槍師姐》
* 2000年：《陀槍師姐II》
* 2001年：《陀槍師姐III》
* 2004年：《陀槍師姐IV》
* 2021年：《陀槍師姐2021》

參考
--

1. 1 2  〈你是你本身的傳奇．滕麗名 陳三元 已經分不開〉. *myTV SUPER YouTube頻道*. 喺2021-02-08搵到.

出面網頁
----

* 藤麗明喺香港影庫嘅資料（繁體中文 - 香港）
* 滕麗名喺互聯網電影資料庫嘅資料（英文）
* 滕麗名喺豆瓣電影嘅資料（大陸簡體）
* 香港網絡大典：滕麗名
* 滕麗名喺tvb.com嘅資料
* 滕麗名嘅Facebook頁
* 滕麗名嘅Instagram頁
* 滕麗名嘅新浪微博（需要註冊）

|  |  |
| --- | --- |
| 權威控制 | 
* WorldCat
* VIAF: 183790662
* LCCN: no2011122330
* MusicBrainz: 22dead14-c406-4455-bace-663a16f20765

 |


|  |  |
| --- | --- |
|  | 呢篇同香港藝人相關係楔位文。歡迎幫維基百科擴寫佢。睇 • 論 • 改 • 歷 |
**劉正光**博士工程師（英文：Ir Dr **Lau Ching-kwong**，1942年—）係香港前公務員，橋樑同道路專家，1965年喺香港珠海學院畢業，1966年3月加入香港政府做助理工程師，1996年升為路政署副署長後，負責青馬大橋、汲水門大橋同汀九橋等世界級工程，有「香港橋王」之稱。2001年3月獲委任為土木工程署署長，至2002年12月開始退休前休假，由曹德江接任署長，服務政府達36年。2002年至2003年做香港工程師學會會長。2015年廣深港高速鐵路香港段連爆超支延誤醜聞，港鐵公司請佢「出山」做工程顧問，負責檢視高鐵工程進度。

2018年沙田至中環綫（沙中綫）紅磡站月台工程發生擅自改圖則醜聞，政府喺8月初揾佢做資深工程管理人員顧問團團員，「空降」港鐵公司加強管理沙中綫項目。

攷
-

* 〈高層官員的任命〉. 《香港特別行政區政府新聞公報》 (繁體中文). 香港. 2002年11月12號.
* 〈三前高官「空降」港鐵 管理沙中線〉. 《《[[東方日報]]》》 (繁體中文). 香港. 2018年8月9號.

出面網頁
----

* "Hong Kong Academy of Engineering Sciences: Fellow of 2003, LAU, Professor, Ching Kwong 劉正光" (英文). 香港工程科學院.
* "Brief CV of Ir Prof LAU Ching Kwong for the Mediation Conference 2014" (PDF) (英文).
* Past Presidents | HKIE （英文）



|  |  |
| --- | --- |
|  | 呢篇同香港人相關係楔位文。歡迎幫維基百科擴寫佢。睇 • 論 • 改 • 歷 |
郵票簿同郵票
**集郵**又叫儲郵票，係一種興趣，又係一種學問。通過收集、研究各種「郵品」，集郵者除咗可以學識世界各國嘅歷史、地理、花草魚蟲同埋人物等相關嘅知識以外，重可以培養出一種「禪定」嘅情趣同埋培養耐性。唔少學校都鼓勵學生集郵，認為集郵嘅好處係怡情、益智等等。

集郵係世界上最普遍嘅興趣之一，估計全世界有成3,000萬集郵者；如果根據美國郵政嘅定義，儲咗最少一個郵票都叫集郵者嘅話，單喺美國就估計有2,000萬人。

「郵品」唔單止包括郵票，重包括埋郵政機構發行嘅封、片、簡、戳等郵政用品，例如首日封、紀念封、原圖卡、郵政明信片、小全張、小本票、小型張、紀念郵戳等。

對於一尐細尐嘅國（例如列支敦士登）嚟講，集郵者係主要嘅財政收入來源。有尐國會專門針對集郵者出一尐設計得好靚嘅限量郵品，嗰尐郵品嘅發行量往往超過郵政需求，甚至根本唔會用嚟寄信，呢尐會列為「有害郵品」。

因為過份炒作，有時會出現一尐唔理性噉搶購郵票嘅熱潮。1891年1月22號香港發行嘅「香港開埠五十週年」（1841年—1891年）全球第一套加蓋改值紀念郵票，有英女皇頭像郵票加印英文「香港金禧紀念」，因為發行量只得50,000，而且每人限買20枚，郵局朝頭早一開門就出現人踩人嘅混亂情況，最後搞到兩個葡萄牙人畀人逼死、一個荷蘭水兵畀人打死。

集郵架生
----

* 郵票簿
* 郵票鉗
* 放大鏡
* 量齒尺

睇埋
--

* 集郵女星
* 收藏

攷
-

1. ↑  Delivery Isn't Guaranteed, but Stamps Are Turning Profits
2. ↑  《集郵人間三十年》－ 怡情與亂性之間

|  |  |
| --- | --- |
| Stub icon | 呢篇**集郵**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |
肌紅蛋白入面嘅螺旋體模型，反影出橫紋肌溶解症令連接到腎嘅蛋白質破損
**橫紋肌溶解症**（英文：**Rhabdomyolysis**，讀音：[ˌræbdɵmaɪˈɒlɨsɪs]）係人體肌肉細胞壞死嘅一種疾病。受損嘅肌肉細胞釋放出崩壞後嘅產物入咗血流，部分例如肌紅蛋白嘅物質會對腎造成損害，導致腎衰竭。症狀包括肌肉疼痛、嘔吐、意識混亂，症狀嘅嚴重性係睇肌肉受損嘅程度同埋係咪發生腎衰竭。肌肉受損可以由外部原因導致，例如車禍受傷、過度鍛煉、藥物副作用、毒品酒精成瘾、感染等等。有啲人因為遺傳嘅原因會有較高嘅橫紋肌溶解症發病率。通常用血尿檢查診斷，治療方法主要係通過大量嘅靜脈滴注，再嚴重啲嘅要做洗腎。

對於災難事故（地震、爆炸等）入面發生嘅橫紋肌溶解症同併發症就需要特別重視，地震區域嘅醫療救援工作係需要專業嘅技能同設備。呢個病最早喺20世紀有相關嘅記載。1941年嘅倫敦大轟炸令人發現咗呢個病嘅機制。連馬都會因為一啲原因有呢個病。

致病原因
----

橫紋肌溶解症嘅成因有好多，例如固定嘅姿勢壓迫肌肉、過度嘅運動、高壓電擊、全身痙攣、毒蟲咬傷、辣嚫或者俾重物壓傷，食咗邋遢嘅海鮮，尤其係龍蝦仔，同埋一啲藥物嘅不良反應等都有可能造成橫紋肌溶解症。

致病機制
----

橫紋肌由於以上原因受到大面積損傷破裂之後，會釋放出大量鉀離子，好快噉入咗血液嘅鉀離子會造成肌肉細胞壞死，大量肌球蛋白溶解咗入血而導致嚴重嘅影響，就好似：

* 直接傷害腎小管嘅表皮細胞
* 做成腎臟本身嘅血管收缩
* 將來好容易喺腎小管裡面形成结晶而阻塞腎小管
* 最後會引起急性腎功能衰竭，嚴重嘅要終生洗腎，甚至死亡。

致病藥物
----

有機會產生橫紋肌溶解不良反應嘅藥有：

* 他汀類降脂藥例如拜斯廷（Cerivastatin）
* β2受體激動劑（β2-adrenergic receptor agonists）
* 引起低鉀血症嘅藥

參考
--

* 壓傷症候群
* 不良反應
* 哈夫病
* 替比夫定
* 拉米夫定
* 抗精神藥物惡性症候群（英文：Neuroleptic malignant syndrome）（NMS）
* 多巴胺受體（英文：Dopamine receptor）
* 美國重症醫學會（英文：Society of Critical Care Medicine）

1. ↑  〈深圳餐廳食小龍蝦 港女子患橫紋肌溶解症〉. 明報. 2016-09-08. 喺2016-09-08搵到.
2. ↑  〈食深圳小龍蝦肌肉痛 兩港女患橫紋肌溶解症〉. 東網. 2016-09-08. 喺2016-09-08搵到.

出面網頁
----

* 運動完隔天就沒尿了！談橫紋肌溶解症引起的急性腎衰竭
秀田古樹
**秀田古樹**（粵拼：sau3 tin4 gu2 syu6）係中國廣東韶關一公園同旅遊景區，喺新豐縣馬頭鎮東南邊4.3km嘅秀田村入面。

呢個景區雖然好隱蔽，但唔講都冇人知嘅係，公園入面種咗兩樖重陽木，嗰兩樖樹咁啱因爲種咗超過四個半世紀而出名。喺秀田村當地成日當佢做神樹，係因為喺大明嘉靖年間，秀田黃氏嘅華公喺經過秀田村黃田心時發現個地方山水好正兼氣候啱嗮人而定居喺度養鴨，點知有日出街時有兩位邋遢乞丐上門乞食。華公見到咁陰功而即刻劏鴨畀佢哋食重將自己嘅床借畀佢哋留宿。華公喺第二日朝頭早醒時發現兩位乞丐走咗佬，淨見到天上飛咗擔住重陽木籽過嚟嘅白鶴，將重陽木種咗喺田入面，過咗機年生成兩樖大樹，而且每年春天發現好多白鶴飛埋樖大樹入面唞涼。所以當地啲人又嗌佢做「鶴樹」。

個地方曾經喺2013～2015年由廣東省委辦喺韶關新豐地區搞鄉村扶貧工作時，出錢將佢搞成間公園兼景區。

攷
-

1. ↑  〈新丰马头秀田有棵神树〉. 新浪. 2018-05-10.
2. ↑  〈遇见新丰，我有风景，也有故事！〉. 《新丰家园》. 搜狐. 2019-02-28. 原著喺2019-10-07歸檔. 喺2019-10-07搵到.
3. ↑  〈昔日贫困村变身富裕村文明村和谐村〉. 《广东·新丰》. 2016-07-11. 原著喺2019-10-07歸檔. 喺2019-10-07搵到.
4. ↑  陈志佳 潘俊才 (2018-10-22). 〈省委办公厅到新丰老区秀田村开展扶贫工作"回头看"活动〉. 《广东老区网》. 原著喺2019-10-07歸檔. 喺2019-10-07搵到.
唔好同**中山站**搞亂。

| How to read a taxoboxHow to read a taxobox**中山杉** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
| 門(Divisio): | 松柏門 Pinophyta |
|
|
|
|
|
|
|
|
| 綱 | 松柏綱 Pinopsida |
|
|
|
|
|
| 目 | 松柏目 Pinales |
|
|
|
|
|
|
|
|
| 科 | 柏科 Cupressaceae |
|
|
|
|
|
| 屬 | 落羽杉屬 Taxodium |
|
|
|
|
|
|
|
| 種 | ***中山杉 T. hybrid*** |
|

 |
|
| 二元學名 |
| ***Taxodium hybrid*** |
|
|
|
|
|
|
|
|
|
|
|
|
|
|
|

**中山杉**（粵拼：zung1 saan1 caam3；學名：*Taxodium hybrid*）係杉科落羽杉屬嘅一種常綠喬木，原產地喺中國嘅江蘇、山東、浙江、雲南同重慶、北美洲。呢種植物既係一種淨化環境植物，又係一種防風林，甚至係海岸防護樹種。

形態
--

佢嘅樹幹都好直吓，樹形都比較靚，而且樹葉嘅綠色期都比較長。

淨化環境
----

中山杉有生長速度快，抗風性強，病蟲害少等特點，連海邊嘅鹽鹼地都可以生得到，佢亦可以吸附水體入面含氮磷嘅物質。

註
-

1. ↑  昆明学者建议市长：滇池边种中山杉要慎重[*失咗效嘅鏈*] 新华网 （2011-04-16）

攷
-

* 速生耐盐碱新优树种—中山杉 中国园林网
* 中山杉--永丰园林生态树种 苗易网
**中山紀念碑**（粵拼：zung1 saan1 gei3 nim6 bei1）係廣東省廣州市一個紀念孫中山先生嘅其中一個革命史跡嘅紀念碑，喺越秀公園入面嘅觀音山山頂。如估喺越秀公園嘅南門入去嘅話，行百步梯上到梯頂就到喇。

呢個紀念碑喺1929年起，同廣州嘅中山紀念堂一樣，都係由中國比較出名嘅建築師——呂彥直嚟負責設計嘅。1978年7月，呢嚿紀念碑已經變咗廣東省文物保護單位，2001年同中山紀念堂一樣，都係變咗全國重點文物保護單位。

構造
--

中山紀念碑嘅底座平面就好似個十字折角形噉，下面有個拱門開咗，喺底座附近重有個雕花欄杆响度。成個碑身好似個方錐形噉，佢有37米咁高，成座紀念碑係用咗花崗岩嚟整嘅。而個碑身正面重整咗嚿差唔多27平方米嘅花崗岩响度，上面重有李濟深寫住嘅《總理遺囑》响度。而個塔度同鎮海樓一樣，都係越向上就越細，重要係尖嘅，一共有13層樓咁高，喺棟紀念碑嘅入面重有條盤旋嘅梯級可以去到頂（依家係唔畀遊客上去），其中1、2樓嘅四邊都係可以企响個欄邊度睇到好遠嘅地。而個碑基嘅四邊重有26隻羊頭石雕响度，意思就係話「呢度係羊城」噉解。

特色
--

由於佢係同中山紀念堂都喺同一條軸線入面，所以咪形成咗廣州城區入面嘅舊中軸線入面出現嘅「南堂北碑」嘅特色。
集友銀行中環總行
**集友銀行有限公司**（英文：**Chiyu Banking Corporation Limited**）係一間香港註冊嘅持牌銀行，註冊地址喺香港中環德輔道中78號集友銀行大廈，銀行董事會主席係岳毅。

歷史
--

集友銀行喺1947年7月15號由陳嘉庚等人創辦，註冊開業地喺香港，係香港第39間領有牌照嘅銀行。成立集友銀行係為咗解決集美大學經費短缺嘅困境，成立資金係十萬港元，從中得到股息同紅利，令集美大學有一個長期而且穩定嘅經費來源。1952年，集友銀行做咗外匯銀行公會同埋香港銀行票據交換所成員，喺1959年成為外匯授權銀行。集友銀行除咗喺香港有24間分行（2010年數字，包括7間喺香港島、8間喺新界、9間喺九龍）之外，喺中國大陸福州市五四路，同埋廈門市廈禾路都各有一間分行，喺廈門集美區有一間支行。

截至1997年，集友銀行嘅資產總值喺世界各銀行入便排第603名；資本排名世界第560位，亞洲第185位。2000年底英國銀行家雜誌根據世界1000大銀行資本排名，集友銀行名列世界第465位。

集友銀行原本係中銀集團成員。2001年10月，中銀集團重組架構，集友銀行歸納成為中銀香港嘅子公司。因為中銀香港只係揸住集友銀行70.49%股權，其餘嘅由集美大學持有，所以佢嘅品牌可以保留，冇併入中銀香港。不過，集友銀行嘅運作可以話係完全依賴中國銀行。

2017年3月27號，雙方聯合公佈，有關集友銀行股權轉讓嘅所有工作全部順利完成，集友即日起成為廈門國際銀行旗下公司。

參考
--

1. ↑  集友銀行中國業務簡介
2. ↑  〈集友銀行股權交割圓滿完成〉. *www.etnet.com.hk*. 喺2019-06-03搵到. `{{cite web}}`: Cite has empty unknown parameter: `|dead-url=` (help)

出面網頁
----

* 集友銀行官方網址

|  |  |
| --- | --- |
|  | 維基同享有多媒體嘅嘢：**Chiyu Banking Corporation** |
中山大學附屬第六醫院（南院區）
 **中山大學附屬第六醫院**（粵拼：zung1 saan1 daai6 hok6 fu6 suk6 dai6 luk6 ji1 jyun2）
，又嗌**廣東省胃腸肛門醫院**gwong2 dung1 saang5 wai6 coeng4 gong1 mun4 ji1 jyun2，簡稱**中山六院**或**中六**，係中國廣東廣州嘅有醫療、教學、科研同預防、康復保健喺埋一齊嘅大型三甲醫院，亦係中山大學屬下8間直屬附屬其一醫院，1964年6月成立，有兩間院區，都喺天河區入面。

兩間院區
----

* 南院區：員村二橫路26號
* 北院區：瘦狗嶺路17號

史
-

醫院喺1964年6月喺郊區員村成立，嗰時間醫院屬診所仔，嗌過**廣州市員村工人門診部**個名。直到1965年6月先至成立佢嘅工人醫院嚟解決嗰時員村、東圃同埋黃埔區啲醫療保健問題。四年後，由於文革爆發，間醫院被當成牛鬼蛇神而俾廣州市人民政府收返兼改名做**廣州市第六人民醫院**直到1973年先至打回頭，但1984年又改返程文革期間用過嘅名。1994年升級做二級甲等醫院。

2007年，由於醫院移交畀中山大學睇實而變成中大屬下機構，重改名做**中山大學附屬第六醫院**。從2011年6月24號到2011年9月14號為止，醫院正式按三級甲等醫院模式嚟搞。而綜合大樓正式喺2012年6月6號起好兼投入使用。

出面網頁
----

* 中山大學附屬第六醫院嘅官方網站
中山大學附屬腫瘤醫院嘅東樓
**中山大學附屬腫瘤醫院**（粵拼：zung1 saan1 daai6 hok6 fu6 suk6 zung2 lau2 ji1 jyun2）；第個名係**中山大學腫瘤防治中心**（zung1 saan1 daai6 hok6 zung2 lau2 fong4 zi6 zung1 sam1）；佢係中國廣東省廣州市嘅一間中國內地規模最大、學術力量比較犀利嘅一間有醫療、教學、科研、預防喺埋一齊嘅腫瘤學醫、教、研基地嘅三甲醫院，喺越秀區東風東路入面，伍漢持墓嘅東邊隔籬。之前嗌過**華南腫瘤醫院**（waa4 naam4 zung2 lau2 ji1 jyun2）嘅名；呢間醫院喺1964年3月1號開始創辦。

史
-

### 成立初期

喺1948年，嗰時有位嗌謝志光嘅教授，喺學業界入面出嗮名。雖然話佢俾人話派去北京嗰度做，但係佢唔諗住去，而喺嚟咗嶺南大學（而家嘅中山大學），佢之所以嚟咗嗰邊係因為嗰度重多啲要X光診斷同放射治療嘅技術；嗰時佢很快關注咗比較得人驚嘅腫瘤問題，因為嗰時醫療條件非常之落後。後嚟嗰時嘅中山醫學院院長——柯麟也，都諗住搞間腫瘤醫院嘅。點知到咗1961年，嗰時謝志光教授就向廣東省委話諗住喺廣東嗰度搞間腫瘤醫院，點知俾嗰時中共廣東省委書記——陶鑄都支持咗呢項決議，因為嗰時成個華南地區都冇間腫瘤專科醫院，而中山醫就多咗咁多好出名嘅專家同教授，所以應該要擴大中山醫嘅服務範圍嚟畀多啲人民方便嚟用。就喺1964年3月1號，華南腫瘤醫院正式成立。

### 華南腫瘤醫院時期

喺醫院成立咗3日之後，中國內地比較出名嘅病理學家、教育部學部委員——梁伯強教授搞出咗提議話要成立間腫瘤研究所，結果俾衛生部發文話批准咗。就係噉，華南腫瘤醫院同中山醫腫瘤研究所就行咗同癌症一齊抗爭嘅艱辛征程。而間醫院喺1966年嗰陣改咗名嗌「中山醫學院附屬腫瘤醫院」。

### 中山醫學院附屬腫瘤醫院時期

到咗1970年，呢間醫院又喺中山同江門四會呢兩度成立咗腫瘤防治研究現場基地，嗰時院、所職工重分期分批到鄉下搞腫瘤流行病嘅科普同防治，重第一次畫咗廣東省鼻咽癌嘅分佈地圖出嚟；甚至喺1972年，廣東省衛生廳重喺間醫院入面整咗廣東省腫瘤防治辦公室嚟畀間醫院嚟帶頭負責搞廣東省入面嘅腫瘤防治工作；甚至時隔1年（1973年），間醫院重研究咗華南地區五個省份（廣東、廣西、湖南、江西、福建）喺三年入面，因腫瘤而死亡嘅調查回顧，基本搞清楚點解鼻咽癌會咁流行嘅嘢……甚至喺改革開放初期，間醫院就用咗華南地區嘅發展優勢，搞咗開港澳臺同華僑門診；重厝鬼佬銀紙嚟買進口設備；甚至重辦咗《癌症》雜誌、成立咗廣東省防癌協會同埋辦咗傳播腫瘤防治科普知識嘅《防癌報》。喺嗰時，由於對外嘅學術交流非常之活躍，重同WHO搞咗癌症研究合作關係；甚至重幫醫院贏低咗全中國第一個國家新藥臨床試驗研究基地嘅堅實基礎。到咗1985年，呢間醫院重改咗名嗌「中山醫科大學附屬腫瘤醫院」。

### 中山醫科大學附屬腫瘤醫院時期

#### 醫院同研究所嘅合併

到咗1987年，華南腫瘤醫院同中山醫腫瘤研究所一齊合併咗，變成而家嘅中山醫科大學腫瘤防治中心。喺佢哋合併咗之後嘅11年（1998年），間醫院喺研究癌病嘅基础同臨床研究方面，都發展到新嘅階段。

#### 兩院合作時期

喺1994年9月，呢間醫院變咗廣東省第一間「三甲」嘅專科醫院嘅同時，甚至喺1998年，醫院嘅基礎同臨床研究一齊向癌症發起新嘅衝擊。

### 踏入21世紀

到咗2001年10月，由於中山大學同中山醫科大學合併咗，呢間醫院又改咗名嗌「中山大學腫瘤防治中心」，甚至喺2002年起咗棟雙塔式嘅現代化醫療科研大樓嚟繼續發動新嘅使命，喺2004年重批准咗搞華南腫瘤學國家重點實驗室。而2006年，醫院甚至面向國際化，定咗佢哋嘅目標、定位同發展嘅戰略。

#### 發現伍漢持墓

內文：伍漢持墓
喺2010年，呢間醫院嘅施工隊準備擴建間醫院嗰陣，喺工地入面發現咗伍漢持嘅墓葬同骨灰甇，後嚟呢單嘢俾廣州市政府關注，甚至重開咗區域嚟保護，結果喺2012年，醫院將伍漢持嘅骨灰甇放埋咗喺佢嘅墓葬度，甚至重整咗紀念佢嘅墓葬出嚟。

出面網頁
----

* 医院官网

註
-

1. ↑  广州近代史迹（新补伍汉持墓照片及11处史迹） 互聯網檔案館嘅歸檔，歸檔日期2013年10月20號，. 磨房论坛
2. ↑  骨坛墓碑终"合璧" 讨袁烈士伍汉持墓昨落成 互聯網檔案館嘅歸檔，歸檔日期2016年3月4號，. 大洋网 （2012-03-30）
**閆妮**（粵拼：jim4 nei4）
（原名**閆凱艷**jim4 hoi2 jim6，1971年3月10號—），係中華人民共和國陝西西安出世嘅空軍電視藝術中心女演員。曾經奪得數字電影百合獎最佳女主角。閆妮係從舞台上開始佢嘅演藝生涯，1999年初次登上銀幕。佢嘅第一個主要角色係喺電影《公雞打鳴，母雞下蛋》中扮演馬巧巧。之後佢主要出演咗《行棋無悔》、《非常周末》同《健康快車》等電視劇。2006年有佢主演嘅情景喜劇《武林外傳》令佢一夜成名，並榮獲數字電影百合獎最佳女主角，贏咗國內極高嘅知名度同眾多嘅觀眾群。

喺呢部《武林外傳》獲得成功之後，閆妮嘗試其他唔同類型嘅角色，包括電視劇《房前屋後》中嘅唐玉秀，《回家》中嘅周燕等。

連出去
---

* 騰訊娛樂資料
* 網易娛樂資料
* 新浪娛樂資料

| * 睇
* 傾
* 改
中國電視金鷹獎最佳表演藝術演員 |
| --- |
| 2000年代 | 2003 李保田(男)／范志博(女) · 2004 侯　勇(男)／王　姬(女) · 2006 李幼斌(男)／劉　佳(女) · 2008 李幼斌(男)／蔣雯麗(女) |
| 2010年代 | 2010 孫紅雷(男)／閆　妮(女) · 2012 吳秀波(男)／宋　佳(女) · 2014 王洛勇(男)／劉　濤(女) · 2016 李雪健 |
| 前身為最佳男女主角獎，2003年起中國金鷹電視藝術節（簡稱金鷹節）增設嘅獎杯（水晶杯），2016年起男女合併 |
**第3屆阿富汗總統選舉**響2014年4月5號同6月14號舉行。

背景
--

呢次選舉有一千二百萬名選民，為咗確保選舉公正、防止舞弊，獨立選委會響外國買咗有條碼嘅選票，同時響意大利訂咗一批一個禮拜都洗唔甩嘅油墨，以便響選民隻手到做記號，防止有人重複投票。

根據憲法，已連任兩屆嘅時任總統卡爾扎伊唔得參加，所以呢次係阿富汗響2001年推翻塔利班政權之後，首次以民主方式移交政權，加上以美軍為首嘅國際安全部隊即將撤離，選舉將會影響阿富汗內政、外交發展，備受國際高度關注。

選委會又話，全國七千幾個票站，有近一成因暴力威脅開唔到，唔少都係塔利班最活躍嘅東部選區。而塔利班又響選舉之前講過會以暴力抵制選舉，票站同選民都係襲擊嘅目標。佢哋自3月以嚟已經發動多宗襲擊，當局派出超過三十五萬士兵同警察維持治安。

過程
--

投票響當地時間朝早七點開始，首都喀布爾唔少選民無懼塔利班同大雨，一早到票站排隊投票，迎接阿富汗新嘅歷史起點。

候選人
---

今屆選舉一共有八個候選人，當中以最大反對黨民族陣線領導人阿卜杜拉阿卜杜拉（英文：Abdullah Abdullah）、前財長加尼、前外長拉蘇爾嘅呼聲最高。

民意調查
----

輿論預測，阿卜杜拉阿卜杜拉有三成支持率，領先其他對手。

後續
--

6月舉行嘅第二輪投票，有份參選嘅阿卜杜拉阿卜杜拉話選舉舞弊，拒絕承認結果。最後，經美國斡旋，加尼同阿卜杜拉阿卜杜拉達成分享權力協議，同意由加尼出任總統，阿卜杜拉阿卜杜拉出任政府長官。

9月29號，宣誓儀式響首都喀布爾嘅總統府舉行，多國代表同卸任嘅卡爾扎伊亦有出席。加尼同兩個副總統同做政府長官嘅阿卜杜拉阿卜杜拉一齊宣誓。

分析
--

### 選前

預計冇單一候選人可以攞到過半數選票，選舉好大機會要進入第二輪投票，由攞到最多票數嘅兩位候選人再決高下。

外界擔心，可能要到10月先能夠選出新總統。如果再有咩差池，可能會影響同美國簽署雙邊安全協議。有關協議關乎北約部隊今年撤軍之後，美國駐兵人數同權利，卡爾扎伊因為同美國翻面，一直拒絕簽呢份協議。所有總統候選人承諾，一旦贏出，會同美國簽署協議，確保2015年重有成萬美軍駐守，幫手穩定局勢。

### 選後

預料加尼上任之後，治安仍然係一個難題，響就職禮期間，總統府同機場之間嘅一段主要道路，先後發生兩次路邊炸彈爆炸，導致十幾人死傷。

攷
-

1. 1 2 3 4 5 6 7 8 9  （繁體中文）阿富汗總統選舉暴力陰霾下展開，now新聞，響2014年4月5號搵到。
2. 1 2 3  （繁體中文）阿富汗新總統宣誓就任，now新聞，響2014年9月29號搵到。

| * 睇
* 傾
* 改
阿富汗 阿富汗選舉 |
| --- |
| 總統選舉 | 
* 第1屆（2004年）
* 第2屆（2009年）
* 第3屆（2014年）
* 第4屆（2019年）

 |
| 國會選舉 | 

|  |  |
| --- | --- |
| 阿富汗王國 | 
* 第1屆（1931年）
* 第2屆（1934年）
* 第3屆（1937年）
* 第4屆（1940年）
* 第5屆（1943年）
* 第6屆（1946年）
* 第7屆（1949年）
* 第8屆（1952年）
* 第9屆（1955年）
* 第10屆（1958年）
* 第11屆（1961年）
* 第12屆（1965年）
* 第13屆（1969年）

 |
| 阿富汗民主共和國 | 
* 第1屆（1988年）

 |
| 阿富汗伊斯蘭共和國 | 
* 第1屆（2005年）
* 第2屆（2010年）
* 第3屆（2018年）

 |

 |
**誼園文具玩具精品批發市場**（粵拼：ji4 jyun4 man4 geoi6 wun6 geoi6 zing1 ban2 pai1 faat3 si5 coeng4）
，簡稱**誼園市場**ji4 jyun4 si5 coeng4，係中國廣東省廣州市嘅一間市場，喺1959年起好，位置喺荔灣區黃沙後道25號。

名
-

個名係1959年由總理周恩來提議改出嚟。

史
-

廣州喺開辦交易會之後，中共中央為咗照顧北韓同越南政府，喺1959年到海珠廣場嘅中國出口商品交易會（今日嘅海印繽繽廣場）對面整咗間園林解放式展覽館。但1974年因交易會搬到流花路嘅東方賓館一帶，原先嘅誼園改成由廣州市科委負責辦科技展覽交流會嘅場所。1980年開咗廣東第一個《國外電子產品展覽會》，之後唔停噉開咗各類國內外技術交流會同展覽會。 

由於廣州市人民政府解決一德路周街擺地攤問題，喺1987年由廣州市科委將啲走鬼引嗮入室內繼續搞生意，重用咗「誼園」個名做品牌。

1994年，由於廣州市政府要整闊成條解放路同起解放橋，加上要改造舊城區，間嘢搬到而家黃沙一帶。

1995年，中國國務院發展研究中心話佢做中國第一間搞文具同玩具精品嘅大型專業批發市場。

附近嘅交通
-----

* 地鐵：
1號綫 6號綫：黃沙站
* 電車：
黃沙大道站
* 巴士：
黃沙大道站、黃沙後道站、黃沙總站

出面網頁
----

* 谊园办公用品美术用品交易中心
| How to read a taxoboxHow to read a taxobox**龍眼** |
| --- |
| 龍眼嘅樹龍眼嘅樹
龍眼樹上嘅果龍眼樹上嘅果 |
| 瀕危指標 |
| Near Threatened (LR/nt) |
| **物種分類** |
| 

|
|  |
| 域(Domain): | 真核域 Eukarya |
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 雙子葉植物綱 Magnoliopsida |
|
|
|
|
|
| 目 | 無患子目 Sapindales |
|
|
|
|
|
|
|
|
| 科 | 無患子科 Sapindaceae |
|
|
|
|
|
| 屬 | 龍眼屬 *Dimocarpus* |
|
|
|
|
|
|
|
| 種 | **龍眼 *D. longan*** |
|

 |
|
| 二元學名 |
| ***Dimocarpus longan***Lour. |
|
|
|
|
|
|
|
|
|
|
|
|
|
|
|

**龍眼**（粵拼：lung4 ngaan5；學名：*Dimocarpus longan*）；第個名係**桂圓**（gwai3 jyun4）或**荔枝奴**（lai6 zi1 nou4）；閩南話嗰邊重可以嗌**福圓**（fuk1 jyun4；閩南話：Lêng-géng）；佢既係無患子科龍眼屬嘅常綠大喬木，又係華南嘅亞熱帶地區入面猛咁出嘅一種生果。呢樖嘢重可以用嚟做風景林同埋防護林。

名
-

劉永福故居入面嘅龍眼樹牌
「龍眼」呢個名究竟係點嚟，到而家為止，連古代嘅書入面都冇明顯嘅出處。

### 古仔

雖然話噉，但係有三篇同佢有關嘅得意古仔：

其中前兩篇嘅古仔係後嚟冇乜人信佢，而最後一個古仔就有啲拉臣吓。

#### 惡龍同桂圓一齊死埋？

喺舊時傳說就出現咗條惡龍，成日喺度搞搞震，冇幫襯，嚟將民眾搞到一鑊熟。結果有位嗌「桂圓」嘅英武少年嚟為民除害，隻身去打殘條惡龍。結果佢先用鋼刀銡穿咗惡龍嘅左眼，喺惡龍反撲嗰陣又將佢嘅右眼都挖埋，結果惡龍就因為出血太多先至死咗。而桂圓都唔好彩，佢因為傷得太重都死埋。收尾班鄉親就將龍眼同桂圓埋咗落地下，結果第年就出咗兩樖大樹，而且重結埋果，而果嘅樣就好似嗰時嘅龍眼。所以啲人就嗌佢係「龍眼樹」或「桂圓樹」。

#### 善龍隻眼跌咗落地，變成樖樹？

喺舊時傳說話有個人識咗條善龍。後嚟佢出街黐咗張皇榜話搵龍眼幫皇后醫眼病。點知佢去搵咗條善龍，善龍就將自己隻眼挖咗下嚟畀佢。而嗰個人將龍眼畀咗皇帝之後，皇帝就開心喇，佢出咗好多金銀畀嗰個人，說如估將另一隻龍眼都搞嚟嘅話就畀你做大官。點知嗰位又去搵善龍。善龍話唔畀之後，搞到嗰位人趁善龍唔注意就掹咗把刀仔殺咗條善龍，而善龍就嬲到擘大隻嘴將嗰個人揼死咗。但係嗰隻眼跌咗落地就變成龍眼樹。

#### 楊貴妃食咗嗰隻水果之後，尐病就好返嗮？

重有個古仔就話之前楊貴妃病咗，乜都唔食嘅。點知有位大臣就向唐玄宗介紹咗個水果畀楊貴妃食，而楊貴妃睇啱咗呢隻水果就猛咁食，結果尐病就好返嗮。而唐玄宗就幫呢隻水果改咗名嗌「桂圓」。而「桂圓」呢兩個字就係「貴體復原」噉解。

### 所謂「荔枝奴」

因為呢隻水果成日喺荔枝結咗果之後就輪到佢結果嘅，所以「荔枝奴」嘅名就係噉嚟。

形態
--

呢樖嘢有6——10米高。樹葉係長橢圓形，而且係互生品種嘅偶數好似羽毛噉嘅複葉。而葉嘅硬度同顏色方面，都有啲似牛皮噉，而且係緣色、光滑到冇毛咁滯，成樖嘢嘅地基嗰度有小小斜。而花嗰方面，佢開黃白色嘅花仔，有公同乸嘅兩性花，而結果時間一般喺秋初時分。而佢嘅果係啡片白肉黑核，味清甜。但係呢樖嘢嘅生長環境要求都好高吓，一般喺亞熱帶比較暖嘅氣候而且冇乜霜凍嘅地區係最啱佢生嘅。

水果
--

龍眼嘅果
龍眼嘅果既可以生食，又可以整成龍眼乾嚟食。而佢啲花蜜係蜂蜜入面，品質最靚嘅一個，因為佢嘅色係金黃到好苓。喺冚唪唥嘅龍眼品種入面，其中肉大核細嘅「石硤」係最靚嘅品種。

藥用價值
----

龍眼可以用嚟做藥，佢可以醫貧血、心悸、失眠、健忘、神經衰弱同病後、產後身體虛弱等病。但係食得太多就好滯氣，而且有熱氣嗰啲人係食得。尤其係大肚婆，如估食咗佢嘅話，好易搞到BB嘅胎氣有問題。

有關嘅書
----

* 《臺灣蔬果實用百科第三輯》，薛聰賢 著，薛聰賢出版社，2003年
* 5. Yang B, Jiang YM, Shi J, Chen F, Ashraf M. Extraction and pharmacological properties of bioactive compounds from longan (Dimocarpus longan Lour.) fruit – A review. Food Research International, 2011, 44, 1837–1842.

睇埋
--

* 荔枝

註
-

1. ↑  桂圓補血安神更勝參耆 - 醫藥人健康雜誌 互聯網檔案館嘅歸檔，歸檔日期2015年6月4號，. 醫藥人

出面網頁
----

|  |  |
| --- | --- |
|  | 維基同享有多媒體嘅嘢： **Dimocarpus longan** |

* 我国荔枝的起源和栽培发展史 - 罗桂环
* 龙眼 - 秦风网
* 龍眼 Longyan 藥用植物圖像數據庫 (香港浸會大學中醫藥學院) （白話文）（英文）
* 龍眼肉 Longyanrou 中藥材圖像數據庫 (香港浸會大學中醫藥學院)
* 龍眼肉 Long Yan Rou 中藥標本數據庫 (香港浸會大學中醫藥學院) （繁體中文）（英文）
* Fruits of Warm Climates: Longan
* Longan Production in Asia from the Food and Agriculture Organization of the United Nations
**鹿島鹿角**（粵拼：luk6 dou2 luk6 gok3；日文：**鹿島（かしま）アントラーズ**(Kashima Antorāzu)；英文：**Kashima Antlers**）係日本足協屬下嘅一間足球會，1947年成立，位置喺日本關東地方茨城嘅鹿嶋、神栖、潮來、行方、及鉾田，但主場喺茨城縣立鹿嶋足球場。曾經喺2000年試過一年內攞齊日本足協屬下嘅3個國內獎杯，2016年試過以東道主身份第一次殺入世俱盃，重成為亞洲第一隻球會殺入世俱盃決賽。

名
-

足球會個名喺1991年改。喺1991年之前，球會以**住友金屬工業蹴球團**（日文：**住友金属工業蹴球団**みともきんぞくこうぎょうしゅうきゅうだん(Motomo-kinzo-kukōgyō-shūkyūdan)）個名去踢日本足球聯賽，1993年因為球會換咗法人代表而改成**鹿島鹿角**個名。其中日文「アントラー」出自英文「Antler」一詞嘅諧音，喺英文解做「鹿角」，由於球會喺鹿兒島，所以「鹿角」嘅「鹿」代表係日本文物——鹿島神宮（日文：鹿島神宮）嘅神鹿；「角」代表係球會所在地——茨城縣個「茨」字有好多條刺嘅印象

史
-

球會喺1947年成立，初期嗌過**金屬蹴球同好會**（日文：**金属蹴球同好会**きんぞくしゅうきゅうどうこうかい(Kinzo-shūkyū-dōkōkai)）個名，1956年改名做**住友金屬工業蹴球團**嚟開始參加日本足球聯賽。期間喺1973、1985年先後升級到乙級及甲級聯賽。1975年因為大阪嘅鹿島製鐵所（日文：新日鐵住金鹿島製鐵所）接手而搬咗去鹿嶋市。

1993年，由於日本足球聯賽搞職業化，球會做頭一屆J聯賽波隊爾攞咗第一循環聯賽冠軍，但冠軍附加賽輸咗畀川崎讀賣（今日嘅東京綠茵）而攞咗亞軍。3年後終於攞咗球會史上第一個職業聯賽總冠軍。後嚟幾年因為同磐田喜悦猛咁鬥冠軍好多次，而俾日本足壇成日話呢兩個隊係強大對手。2000年以一掃落葉姿態，攞咗足協屬下嘅三個獎杯冠軍而成為日本足壇史上第一隊三冠王。2003年A3冠軍盃（已停辦）以1分嘅微弱優勢力壓大連實德（2013年解散）而攞咗冠軍。

2016年底以聯賽冠軍身份殺入咗世俱盃，成為球會第一次以東道主身份殺入世界頂級聯賽。喺2016年世俱盃先後淘汰咗奧克蘭城、馬美洛迪夕陽（英文：Mamelodi Sundowns F.C.）同埋國民體育會而殺入決賽，但決賽差啲連皇家馬德里都搞掂埋，最後攞咗亞軍。

註同攷
---

註
1. ↑  日本足協屬下嘅3個國內獎杯分別係聯賽、聯賽盃同埋天皇盃。
2. ↑  即係而家嘅日本職業足球聯賽。「日本足球聯賽」個名係1956～1992年間用過，1993年職業化之後改名做日本職業足球聯賽。
3. ↑  因為喺日文，「茨」同「棘」係同音字（兩個都讀「いばら」，讀音：[ibara]）。喺當地文化可以形容植物啲刺。
4. ↑  曾經試過1989年降級，但兩年後又殺返入頂級聯賽。

攷

1. ↑  Kashima Soccer Stadium
2. 1 2 3  〈クラブガイド:鹿島アントラーズ〉. 《日本プロサッカーリーグ》. 原著喺2014-07-22歸檔. 喺2014-07-23搵到.

出面網頁
----

* 鹿島鹿角嘅官方網站
* 鹿島アントラーズ嘅Facebook頁
* Kashima Antlers嘅Facebook頁（英文）
* 鹿島アントラーズ嘅Twitter
* Kashima Antlers嘅Twitter（英文）
* 鹿島鹿角嘅Instagram頁
* YouTube上面嘅アントラーズチャンネル嘅頻道

| * 睇
* 傾
* 改
 日本職業足球聯賽 |
| --- |
| 甲組聯賽（J1） | 鹿島鹿角 · 浦和紅鑽 · 柏太陽神 · FC東京 · 川崎前鋒 · 橫濱水手 · 湘南美海 · 北海道札幌岡薩多 · 名古屋鯨魚 · 大阪飛腳 · 神戶勝利船 · 廣島三箭 · 大阪櫻花 · 福岡黃蜂 · 鳥棲砂岩 · 清水心跳 · 磐田喜悅 · 京都不死鳥 ·  |
| 乙組聯賽（J2） | 秋田藍閃電 · 山形山神 · 栃木SC · 大宮松鼠 · 水戶蜀葵 · 千葉JEF聯 · 東京綠茵 · 町田澤維亞 · 新潟天鵝 · 甲府風林 · 金澤薩維根 · 岡山綠雉 · 山口雷法 · 長崎成功丸 · 群馬草津溫泉 · FC琉球 · 大分三神 · 德島漩渦 · 仙台七夕 · 橫濱FC ·  |
| 丙組聯賽（J3） | 八戶於南鄉 ·  岩手盛岡仙鶴 · 福島聯 · YSCC橫濱 · AC長野拍檔 · 富山勝利 · 藤枝MYFC · FC岐阜 · 鳥取飛翔 · 鹿兒島聯 · 沼津青藍 · 讚岐釜玉海 · FC今治 · 熊本羅亞素 · 宮崎棒牛鳥 · 愛媛FC · 
SC相模原 · 松本山雅 · 北九州向日葵 · 磐城FC ·  |
| 前參賽球隊 | 橫濱飛翼 · J.League U-22 · FC東京U-23 · 大阪飛腳U-23 · 大阪櫻花U-23 ·  |
| 百年計劃準加盟球隊 | 青森清海 · 
磐城FC · 栃木葡萄 · 市原勝絆 · 南葛SC · 三重十四 ·  奈良俱樂部 · FC大阪 ·  |
座標: 22°41′35″N 113°38′38″E﻿ / ﻿22.693°N 113.644°E﻿ / 22.693; 113.644

海中島仔Lankit I.即係龍穴島
**龍穴島**（粵拼：lung4 jyut6 dou2；英文：**Lankeet Island**／**Lankit Island**／**Lung-uet**），又叫**龍穴洲**，係廣東廣州南沙區一島，喺虎門對出，零丁洋北面。家下係鷄抱沙一部份。呢度係廣州最南邊嘅地方。

歷史
--

早喺宋代，龍穴洲近海成日大霧，又有海市蜃樓。據話文學家、書法家蘇東坡被貶到惠州陣，聽到話龍穴洲有海市蜃樓，試過坐船去觀賞，不過唔好彩冇撞到。到明代陣每逢年初三到初五，好多人逼埋去虎門靖康、歸德，等著睇島度有海市蜃樓。屈大均嘅廣東新語記載：

|  |  |  |
| --- | --- | --- |
| 「 | 海市多見靖康場，當晦夜，海光忽生，水面盡赤。有無數燈火往來，螺女鮫人之屬，喧喧笑語。聞賣珠鬻錦數錢糧米聲，至曉方止。 | 」 |

民國時代歸屬東莞縣，龍穴島係定為縣嘅八景之一，名靖康海市，仲建立埋「東莞縣明倫堂示範農場」。依家呢度有八成居民原籍都係東莞，都係1930年代走日本陣由東莞厚街遷入。1950年代前後島度都係雲集百條漁船，有唔少由中山、珠海過來嘅。1960年代後島周邊海水變淺，海水污染多咗，啲漁民陸續遷去珠海、香港，似珠海香洲仲有個龍穴隊就係呢度過去嘅。

地理
--

地圖上，島呈三角，上指西北，東西爲一橫。龍穴喺伶仃洋最北一帶，近珠江口，即係虎門。島向東北望，係虎門東側穿鼻，正中間有兩島仔，有沙相連，叫三板洲。向西北望，係虎門西側大角山。龍穴向西望有萬頃沙。

### 自然環境

由**龍穴、銅鼓、爻杯**三小島組成。**銅鼓山**係原始龍穴島嘅三個山頭之一，舊底東臨伶仃洋，張保仔洞就喺山腳。島嶼地處鹹淡水交匯處，盛產香大蕉、荔枝、西瓜同海鮮，常見海鮮有：金古魚（當地俗話：上山怕老虎，下海怕金古）、黃腳鯉、鱸魚、龍利、黃魚（獅子魚）、白鴿魚、花魚、大澳魚、奄哥魚、黃蟹、肉蟹、圍蝦同麻蝦等。

環島海灘，有天然泳場，間有石春、貝殼。島四圍畀海潮沖刷，形成眾多海蝕洞，有唔少花名：鯉魚宮、蝦宮、蟹宮、龍宮、藏寶洞等等。有唔少古榕樹生喺海濱岩隙，雖畀颱風侵襲，仍穩健婆娑。

人文
--

相傳龍穴島正南有幾個深而開闊嘅山窿，係南海龍王嘅居所。而島中央嘅居民區就起有三聖宮，據傳始建於明代，經過幾次重建，最新一次係光緒戊口乙亥年，而保留清代形制風格，坐西北向東南，三間兩進，綠瓷瓦筒黃脊屋頂，仿描古瓷磚。每年農曆十一月初八、初九、初十島上民間組織仲有舉行三聖公誕，四周漁民包括香港漁民每逢三聖公誕，都到龍穴島朝拜，人數多達幾千人，幾十年香火唔斷。

觀光
--

離島約200米嘅巨礁度，有道光年間英國建造嘅燈塔，潮退陣可間水過去。海島中部銅鼓山上原建有旅遊設施，1980年代初，由時龍穴島所屬嘅珠江華僑農場同一港商聯手開發。1985年，廣州客輪公司開通埋龍穴島嘅遊船專線，每禮拜有幾班船來回，由廣州市區接駁遊客。到2004年前後，中船龍穴基地選址旅遊區海岸一帶建設，沙灘浴場由此消失。後旅遊區慢慢廢棄。但仍可自行前往：

* 三聖宮廟
* 觀日亭
* 望江亭
* 張保仔洞
* 蟹洞
* 一線天
* 小海灣
* 防空洞等

發展
--

龍穴邊有度假村。但將來呢處會成為南沙港包圍，佢東面鷄抱沙地會變成龍穴島造船基地。

### 產業

據老居民回憶，最早期島上居民係種水草，又種過香蕉。後尾就多咗人落海捉魚。1960年代後海水污染多咗而島周邊海水又變淺，啲漁民就開始填海圍墾、開挖魚塘、養殖魚蝦。當年新鮮嘅魚獲送去東莞、深圳、番禺等地。漁民養殖嘅有金鼓（金古魚）、黃鰭鯛（黃腳鯉）、海鱸、麻蝦等，其中主產嘅黃鰭鯛（黃腳鯉）甘甜鮮嫩，仲註冊成咗廣東省「綠色食品」品牌。

龍穴島東部宜家好大部分畀造船廠、港口、物流園區佔據著，填海而成嘅中船龍穴造船基地就佔咗約7.6公里嘅海岸線，2004年左近開建，2008年上半年開工造船，畀視作華南最大、全國三大造船基地之一。南端係南沙港碼頭，係廣州港第四大港區，最後生嘅一個。2009年當局同龍穴島制定咗個用海規劃，規劃到2020年，龍穴島面積將達到76平方公里，增加臨港產業用地或儲備用地。

交通
--

南北兩端，鳧洲大橋、新龍大橋分別通去南沙街、萬頃沙鎮。

* 地鐵：4號綫金洲站，換乘1a至龍城商業中心站。
* 客車：長途客車到番禺汽車站，轉新墾汽車站，接駁碼頭班船到島上。
* 港口：四個50000噸級南沙港區集裝箱一期碼頭。
* 高速公路：南沙港快速路

參考
--

1. ↑  王世俊、李春初、田向平 (2003-06-18). 〈蕉门口发育演变及其对南沙港的影响〉. 原著喺2020-03-15歸檔. 喺2009-04-18搵到.
2. 1 2  龙穴岛，一直在"长大" 互聯網檔案館嘅歸檔，歸檔日期2018年2月3號，.，广州农业信息网 2013-12-25
3. 1 2  昔日"孤岛"填海造地 临港工业璀璨"明珠" 互聯網檔案館嘅歸檔，歸檔日期2020年3月15號，. 南方都市報 2019-08-30
4. 1 2 3  龙穴岛，一直在"长大" 互聯網檔案館嘅歸檔，歸檔日期2019-08-30. 新浪 轉南都 2013年11月12號
5. ↑  龍穴島上觀日出，南方網旅遊 2003-03-19
6. ↑  番禺縣志(1840-1990)·旅遊業
7. ↑  〈龙穴岛旅游区〉. 广州市南沙区人民政府. 2015-04-16. 原著喺2018-02-03歸檔.
8. ↑  〈廣州的11個絕美小島，有的你坐船都去不了！〉. 搜狐. 2017-04-02.
9. ↑  李存修 (2003-03-19). 〈龙穴岛上观日出〉. 广州日报.

| * 睇
* 傾
* 改
廣州龍脈 |
| --- |
| 天堂頂　　大尖山　　銀龍頂　　帽峯山　　摩星嶺　　越秀山　　龍頭山　　蓮花山　　黃山魯　　龍穴島 |
《**說文解字注**》係唐字一書，用來解釋許慎寫嘅《說文解字》。本書係大清時段玉裁用咗卅幾年寫嘅，有卅卷。

起源
--

《說文解字》係漢時寫，到清時經已過千七年，當中有遺失，亦有後人修改，而文句亦可能抄錯。古時篆字，到後來楷字，都有唔同。《說文解字》解釋太短，亦都唔係咁易曉。漢以後有大唐李陽冰竄改，大唐徐鉉、徐鍇整理。

段玉裁係戴震弟子，而戴震就將古韻分九類廿五部嘅人，所以段玉裁亦精於古音研究，分古音十七部。佢校正《說文解字》，按《說文解字》體例、同大宋以前著作引《說文解字》字句，逐條改正。《說文解字注》到至嘉慶十二年（一八零七年），用咗卅多年寫好。嘉慶二十年（一八一五年）五月，《說文解字注》全書刻成。

評
-

王念孫有話，自許慎之後，「千七百年來無此作矣」。

《說文解字注》有缺點，段玉裁太自信，勇於改篆字從己，又無充分證據。馮桂芬曾著有《說文解字段注考正》，王紹蘭亦著有《說文解字段注訂補》。史學家唐德剛，喺大學時期，曾指出《說文解字注》有錯，文中「縣」解釋為「縣者懸也，懸于郡也」，而唐認「縣者懸也。懸而未决或懸而未封」，而非「懸于郡者也」。

註
-

1. ↑  《胡適口述自傳》、唐德剛《晚清七十年》第一部
**誠志倉**（粵拼：sing4 zi3 cong1），亦叫**誠志堂貨倉**sing4 zi3 tong4 fo3 cong1，喺廣州河南，海珠區革新路新民大街46號、海旁內街8號，係一座工業建築，原有民國二十四年（1935年）碑。貨倉做過廣東省土產進出口公司、河南地餐廳。呢座貨倉建築風貌有特色，前門對住珠江、白鵞潭，南邊有大阪倉、太古倉，見證咗當時廣州發達嘅工商業歷史。2014年1月26號，定為廣州市歷史建築。

|  |  |
| --- | --- |
| 誠志倉後門 | 誠志倉裡邊 |

建築
--

貨倉建筑風格獨特，由紅磚砌成，有半圓形嘅格窗，又借用咗嶺南民居嘅鑊耳屋頂。貨倉前門嘅牆曾經嵌住石碑，上邊寫住「此是眾牆當時傾倒危險至民國廿四年三月由誠志堂自行出資拆卸重回此記」。貨倉上高亦有字有花紋裝飾，一邊寫住「宗連記建」，另一邊係「荳欄橫街路」。

|  |  |  |
| --- | --- | --- |
| 誠志倉 | 誠志倉 民國廿四年石碑 | 誠志倉 |

發現同保護
-----

呢座老建築喺2013年5月由文物愛好人士發現，後嚟，廣州本土嘅文保團體通過由南方日報同廣東省文物局發起嘅「文物民聲直通車」向上級申報，將貨倉定為珠江後航道工業遺產之一。但係，文保團體探察嗰時發現誠志堂石碑畀人整走咗。2013年7月頭，廣州市文物考古研究所副所長朱海仁去視察，倉庫外邊嘅「宗連記建」刻字都無埋。

2014年1月26號，貨倉公佈為廣州市歷史建築（第一批），係名單裡面七座工業遺產之一。到咗2014年4月頭，貨倉搞外立面修繕，報批嘅地址係「新民大街46號自編8棟」，單位名「廣東省土產進出口（集團）公司」。2014年12月25號，廣州市歷史建築名單公佈，地址係「海旁內街8號內一處工地」。

|  |  |
| --- | --- |
| 誠志倉嘅新款，抹甩嘅字補返，但係花紋就無咗 | 誠志倉嘅新款 側邊
誠志倉嘅新款 後邊 |

攷
-

1. 1 2 3 4  南方日報 (2013年7月8號). 〈專家和民間文保人士呼籲保護廣州工業發展「活」脈絡〉. 南方網. 喺2015年8月26號搵到.
2. 1 2  〈穗規建證〔2014〕561號〉. 廣州市國土資源和規劃委員會. 2014年4月2號. 喺2015年8月26號搵到.`{{cite web}}`: CS1 maint: url-status (link)
3. ↑  〈廣州市海珠區河南地餐廳〉. 城市吧. 喺2015年8月26號搵到.
4. 1 2  〈廣州市歷史建築名單〉. 新快報. 2014年12月25號. 原著喺2015年4月7號歸檔. 喺2015年8月26號搵到.
5. ↑  〈「工業遺產」到了最危險的時候？〉. 廣州日報. 2014年12月18號. 原著喺2014年12月18號歸檔. 喺2015年8月26號搵到.
2015 年影到隻八爪魚乸守住自己啲（數以萬計嘅）蛋；隻乸嘅伴侶應該經已死咗，而且佢喺啲仔女出世之後都會同一下場。
喺生物學上，**單次繁殖**（**semelparity**，形容詞 **semelparous**）同**多次繁殖**（**iteroparity**，形容詞 **iteroparous**）係兩套相對嘅繁殖策略：

* 如果話一隻物種係「行單次繁殖」嘅，即係話呢隻物種啲典型個體係頂櫳生一次後代，生完就會死嘅；
* 而如果話隻物種係「行多次繁殖」嘅，就係指隻物種啲典型個體成世有得生好多次後代都得。

事實表明，呢兩套策略喺進化上都係可行嘅。

單次繁殖物種
------

好似八爪魚就係行單次繁殖嘅物種。喺交配咗一次之後，啲八爪魚公會進入加速嘅衰老而死亡，而啲八爪魚乸喺生咗蛋同守完啲蛋（一路唔食嘢，守到啲仔女出世為止）之後就會監生餓死。雖然噉做係會搞到阿爸阿媽死亡，但原則上又同時會令生態系入面多咗嘅空間同資源畀啲仔女生存。事實係生態學研究指，行單次繁殖嘅物種往往可以一次生大量嘅仔女－例如八爪魚雖然繁殖一次就死，但每次繁殖都閒閒哋生到數以萬計嘅後代。

多次繁殖物種
------

好似人類、貓同狗就係行多次繁殖嘅。喺呢啲物種當中，一對典型嘅父母一世可以生多次細路，而且每次生嘅後代數量唔多－貓同狗每次頂櫳生嗰幾隻後代，人就係每次通常生一兩個，而且唔會話生完父母就死。事實係，哺乳類差唔多冚唪唥都係行多次繁殖嘅。

註釋
--

1. ↑  視乎物種，唔同種嘅八爪魚每次生嘅蛋數量唔同，由每次 10,000 粒至每次 70,000 粒都有。

睇埋
--

* R/K 選擇理論
* 一年生植物
* 多年生植物
* 食物鏈
* 物競天擇

文獻
--

* Fritz, R.S.; Stamp, N.E.; Halverson, T.G. (1982). "Iteroparity and semelparity in insects". *The American Naturalist*. 120 (2): 264-68.

參攷
--

1. ↑  Wells, M. J. (1978). *Octopus, Physiology and Behaviour of an Advanced Invertebrate*. Springer Science & Business Media.
《**Keroro軍曹**》（ケロロ軍曹），係日本嘅一部喜劇漫畫及動畫作品，原作者係吉崎觀音。

人物介紹
----

### Keroro軍曹（ケロロ）

K隆星人，本身係侵略地球嘅先頭兵。雖然提前征服地球嘅任務失敗咗，但係同地球人日向冬樹成為咗朋友，如今正式隸屬於日向家嘅一員。雖然成日俾人鬧，但為咗可以等到地球被佔領嗰一日，似乎打算心甘情願咁過住寄居生活。興趣係整高達嘅塑膠模型以及上網。

香港配音：方淑儀/周文瑛/陸惠玲

### Tamama二等兵（タママ）

內文：Tamama
喺遭受野狗襲擊嘅危難時刻俾西澤桃華救咗出嚟，之後就喺西澤家寄居。初時一睇畀人一種好得意嘅感覺，但佢嘅雙重性格就令人感到恐怖。

對Keroro充滿愛慕之情，與同樣愛慕Keroro軍曹嘅安哥爾摩亞係情敵。

香港配音：林元春

### Giroro伍長（ギロロ）

內文：Giroro
係Keroro小隊裏頭唯一有軍人性格嘅兵士，做嘢好衝動。

對於始終無法向地球發起征服行動嘅Keroro軍曹好厭惡，終於自己開始咗行動，對日向夏美發動咗征伐。亦由於呢次契機，發覺自己鍾意咗日向夏美，但係唔可以喺口頭上有所表示。

香港配音：呂永林/潘文柏/林子祥

### Kururu曹長（クルル）

係個發明嘅天才，但係佢嘅性格總係咁憂鬱。雖然係個令人討厭嘅傢伙，但係頭腦卻非常敏銳。喺小隊中係作戰通信參謀。

香港配音：雷霆/蘇強文
　

### Dororo兵長（ドロロ）

係原Keroro小隊嘅暗殺兵。原本稱呼為Zeroro，但係由於同伴同自己嘅星球倒戈，所以佢成為咗一位來自敵方陣隊保護地球嘅高傲戰士。改名或者就係佢表示自己決心嘅最好證明。

香港配音：梁偉德/楊耀泰
山廈村張氏宗祠外觀
**山廈村張氏宗祠**，又叫**華封堂**，喺香港新界元朗區屏山山廈村（而家叫山下村），喺嘉慶20年（1815年）起，係村民聚會同祭祖嘅地方，1999年被評為法定古蹟。

史
-

山廈村（而家叫山下村）嘅開村始祖係張直臣，早喺明朝因為經營鹽業，由東莞簧村搬去新安橫洲，喺清朝順治年期間搬去山廈村現址。康熙元年清廷嚴厲執行遷界令，張氏族人被迫搬走。康熙8年復界之後，部分族人未有回流返嚟，導致分居各地。時到今日，山廈村仍然係張氏嘅單姓村落。

張氏宗祠由該族第22代嘅張炳南、張志廣、張耀晃同張瑞一喺嘉慶20年起。1930至50年代宗祠曾經做過鄉村小學，畀村中嘅子弟讀書，而女仔就只可以喺晚間時分入祠裏面上學。1958年當族人喺欖口村附近起咗華封小學之後，祠裏面前廳嘅左邊廂房就由校長室改成村公所，用咗長達10年，而家就用嚟貯物，左邊側走廊曾經用嚟做廚房。

建築
--

張氏宗祠係傳統2進一院3開間式青磚嘅建築，門額金字「張氏宗祠」，大門外掛咗南海陳景舒寫嘅「**華**民愛國體 **封**爵振家聲」嘅對聯。廂房喺天井兩邊，後進明間放置咗歷代祖先木主嘅神龕，頂層供奉唐朝丞相張九齡嘅靈位，山廈村同廣東東莞張氏族人大多數供奉張九齡為祖先；兩邊偏廳分別掛咗咸豐11年「旨賞換花翎」同辛酉科「武魁」牌匾。

香港政府喺1998年中至1999年尾由建築署同古物古蹟辦事處負責監督張氏宗祠復修嘅工程，慶祝重修完成嘅開光典禮喺1999年12月19號舉行。

參考
--

1. ↑  〈元朗山廈村：生計、教育〉 (PDF) (香港中文). lcsd.gov.hk. 原著 (PDF)喺2011-09-20歸檔. 喺2011-02-23搵到. `{{cite web}}`: Italic or bold markup not allowed in: `|publisher=` (help)
2. ↑  〈元朗山廈村：立村〉 (PDF) (香港中文). amo.gov.hk. 原著 (PDF)喺2013-06-06歸檔. 喺2011-02-23搵到. `{{cite web}}`: Italic or bold markup not allowed in: `|publisher=` (help)
3. ↑  陳景舒，1931年出世，廣東佛山人。而家係中國書法家協會會員、廣東省書法家協會主席、廣東省文史研究館館員同埋廣東省書法藝術基金會會長。擅寫隸書，佢適遍兩漢簡牘碑刻，旁及歷代書跡，博取眾長，形成出入於東漢隸書同西漢竹簡之間嘅個人隸書面目。
4. ↑  〈元朗山廈村：張氏宗祠〉 (PDF) (香港中文). amo.gov.hk. 原著 (PDF)喺2013-06-07歸檔. 喺2011-02-23搵到. `{{cite web}}`: Italic or bold markup not allowed in: `|publisher=` (help)

出面網頁
----

* 香港歷史文物：元朗山廈村張氏宗祠
* 古物古蹟辦事處：元朗山廈村張氏宗祠
各各他山而今嘅樣
喺各各他山上面起咗嘅聖墓大殿
**各各他山**（亞拉姆文：Gulgaltāʿ‎；古希臘文：**Γολγοθᾶ**，羅馬拼音：Golgothâ），天主教譯**哥耳哥達**，又叫**加略山**（拉丁文：**Calvariae**，意思係  ｢骷髏頭｣；英文：Calvary），天主教譯**加爾瓦略山**，意譯**髑髏**duk6 lau4，係耶穌基督被釘十字架嘅地方，四本福音書都有記載，佢只係座山仔，位於以色列耶路撒冷。

喺耶穌被釘嗰陣，佢位於耶路撒冷城郊，喺當時已經棄置咗嘅一個石礦場入面，貎似骷髏頭，上面用來釘死囚，山邊就被居民用咗來挖墳墓葬人，之後喺公元41至42年間羅馬帝國將佢併咗入耶路撒冷，而今屬於耶路撒冷舊城，基督徒區嘅一部分，原址起咗一間教堂，叫聖墓大殿。

各各他山同十字架，同樣係基督受難嘅標誌。基督新教好多聖詩都有提及，天主教就比較少有聖詩提及。

攷
-

1. ↑  Golgotha (2009). *Zondervan All-in-One Bible Reference Guide*. Zondervan Academic. p. 270.
2. 1 2  〈馬太福音〉27章33節（拉丁通用本：Matthaeus 27:33；可以睇埋：基督教和合本：〈太〉27:33、天主教思高本：〈瑪〉二十七33）.
3. ↑  〈馬可福音〉15章22節（基督教和合本：〈可〉15:22、天主教思高本：〈谷〉十五22）.
4. ↑  〈路加福音〉23章33節（基督教和合本：〈路〉23:33、天主教思高本：〈路〉二十三33）.
5. ↑  〈約翰福音〉19章17節（基督教和合本：〈約〉19:17、天主教思高本：〈若〉十九17）.
6. ↑  "Basilica of the Holy Sepulchre" (英文). Custodia Terræ Sanctæ. 喺2023年3月7號搵到.

|  |  |
| --- | --- |
| Stub icon | 呢篇基督教文係楔位文。歡迎幫維基百科擴寫佢。睇 • 論 • 改 • 歷 |
一個傳統嘅粵胡；龍頭圓琴筒冇底座，要用大脾夾住個琴筒嚟彈。
**高胡**（粵拼：Gou1 wu2），係**高音二胡**嘅簡稱，又會嗌做**粵胡**，係一種弓弦樂器，喺1920年代由司徒夢巖同埋佢嘅學生呂文成創制，取代咗二弦嘅位置成為廣東音樂同埋粵劇嘅主要伴奏樂器。

一個標準嘅高胡全長大約80厘米。高胡嘅琴筒細過二胡，皮膜同音窗通常係圓形，定弦是G4到D5，比二胡高四度，有效音域可以去到兩個八度。高胡係坐喺度彈嘅，揾對大脾夾住個皮膜同音窗嚟去控制音色、音量，重可以減少狼音。演奏嗰陣皮膜向右，弓毛擺喺兩條弦中間，弓桿擺喺外側。高胡嘅音色清過二胡，所以成日都攞嚟於演奏啲開心愉快嘅樂曲。

高胡本嚟係用喺廣東音樂嗰度，為咗滿足要扮管弦樂團嘅民樂團對高音域弓弦樂器嘅需求，同二胡、中胡、板胡、大提琴（或者革胡）同低音提琴（或者低音革胡）一齊組成弓弦樂器組。

出名嘅高胡演奏家
--------

波蘭華沙亞太博物館（The Asia and Pacific Museum）展出嘅粵胡
* 陳國產（1963-）
* 呂文成（1898-1981）
* 劉天一（1910-1990）
* 甘尚時（1931-）
* 余其偉（1953-）（白話文）（英文）

高胡作品
----

呂文成
* 《醒獅》
* 《步步高》
* 《青梅竹馬》
* 《平湖秋月》

易劍泉
* 《鳥投林》

任光
* 《彩雲追月》

劉天一
* 《魚游春水》

林韻
* 《春到田間》

喬飛
* 《珠江之戀》

劉學軒
* 《送別》

蔣才如
* 《涼山的春天》

譚盾
* 《火祭》

劉錫津
* 《魚尾獅傳奇》

參考資料
----

* 黃日進，《廣東音樂：高胡曲選》，人民音樂出版社，1997年出版，ISBN 7-103-01523-6

攷
-

1. ↑  張舒然. (2002). 高胡 (粵胡) 音樂研究.藝術研究所音樂組.

視聽資料
----

* 《平湖秋月》（17秒長片段，呂文成作曲，余其偉高胡獨奏，古箏伴奏。）
* 《平湖秋月》演奏視頻

參見
--

* 二胡
* 胡琴
* 弓弦樂器
* 嶺南文化
**敦煌詞**（粵拼：deon1 wong4 ci4）係指20世紀初喺敦煌莫高窟石室發現嘅民間詞曲集，係研究詞早期發展嘅緊要資料。又叫**敦煌辭**、**敦煌曲子詞**、**敦煌曲**、**敦煌歌詞**、**敦煌歌辭**。

史
-

1900年，偶然間打開咗敦煌鳴沙山千佛洞第288號藏經洞，發現封藏喺石室內嘅各種敦煌詞抄卷。呢啲抄卷記錄嘅詞嘅寫作時間大概從武則天末年開始，到五代爲止，爲唐五代詞。作者方面，大多數係無名氏，作者範圍好大，多數係出身社會下層，只有五首可以搵到作者名，當中有溫庭筠、李曄（唐昭宗）、歐陽炯。呢啲詞作，有啲集中喺詞集，亦有啲散見喺其他抄卷度。呢啲詞作無同曲譜並錄，噉係因爲曲譜相對固定，詞係填入去嘅。

咁多抄卷中，最緊要嘅抄卷係《雲謠集雜曲子》，收詞30首，寫錄時間唔遲過西元911年，早過《花間集》30年（《花間集》喺西元940年編定），係現存最早嘅詞集，呢個詞集用咗13個詞調，除咗《內家嬌》，其餘12種詞調喺《教坊記・曲名表》都有記錄，體例上有慢詞，亦有聯章體。

石室打開咗後，呢啲抄卷同入面收嘅其他書先後流散世界各地，之後又陸續抄寫、影相、影印返中國，再畀人輯錄成輯本出版。呢啲抄卷最主要由兩個人所得：斯坦因、伯希和。斯坦因攞到嘅抄卷而家收喺倫敦嘅英國圖書館，伯希和得到嘅抄卷而家收藏喺巴黎嘅法國國家圖書館。另外俄國人奧里敦保攞到嘅抄卷而家喺聖彼得堡，又有少量抄卷流落喺日本等國，淨低嘅部分收藏喺北京嘅圖書館。

特點
--

敦煌詞係早期詞作，作者主要來源民間，因此從內容、體制、語言風格都有初時形成所帶有嘅過渡性特徵。就似《雲謠集曲子詞》嘅朱祖謀寫嘅跋形容噉：「其爲詞拙樸可喜，洵倚聲椎輪大輅」。

由於詞喺草創階段，作品內容同一般嘅民歌、詩無幾大唔同，詩嘅界域好闊，同樣詞嘅內容亦幾多樣，一如王重民《敦煌曲子詞集敘錄》所講嘅「今茲所獲，有邊客遊子之呻吟，忠臣義士之壯語，隱居子之怡情悅志，少年學子之熱望與失望，以及佛子之讚頌，醫生之歌訣，莫不入調。」不過相比詩，詞更擅長寫閨情風月、男女之情，最普遍嘅題材係妓女生活，噉係因爲詞一開始係民間嘅雜曲小唱，唱呢啲詞嘅環境一般係宴飲娛樂，唱來助興用嘅，所以內容上比較淺俗，乃至有豔情化傾向，呢啲內容符合市井平民嘅口味，所以喺呢方面嘅題材敦煌詞達到嘅成就最高。亦由於佢出於民間，風格上有民歌嘅清新風味，民間嘅視角亦展現出文人寫唔到嘅方面，因此敦煌詞豐富嘅題材表現喺五代宋初文人詞中難得見到，但呢種多樣亦講明佢無同一般嘅民歌詩歌劃清界線，未入到後來詞特有嘅窄而深嘅領域。

除咗內容寬泛，喺體制上敦煌詞亦體現到草創階段嘅粗放，表明佢嘅形式未完全成熟。由於詞呢種文體嘅寫作規範未成熟，啲人無相應嘅文學觀念箍死，所以形式上比較自由，乃至字數唔定、韻腳唔拘、平仄同押、押方音、用襯字。呢啲現象講明詞格闊，對音韻唔多講究，押韻簡單。另外，敦煌詞中，詞調名一般同詞作內容相應，換言之敦煌詞未似之後嘅詞噉，詞調名專門化來表示詞調，而同詞嘅內容分離。

總體來講，敦煌詞跨越嘅時間比較耐，作者來源複雜，所以各篇詞作幾唔同，從思想內容到表現上嘅工拙、精粗、文野，差異幾大，雖然本色拙樸，但亦有作品講究辭藻，甚至文與白、纖巧與樸拙並存於一篇。因此敦煌詞作爲民間詞作，風貌好豐富。

意義
--

敦煌詞係研究詞發展早期嘅緊要資料，呢筆資料證明咗詞呢種文體係發源自民間，後來畀文人接納，逐漸地位同詩相等，因此民間詞係宋詞嘅直接源頭。但喺發現敦煌詞之前，研究當中好少見到民間詞作，直到呢批抄卷出土，先補救呢方面嘅缺陷。

主要輯本
----

下面係敦煌詞主要嘅輯本，由於各家收錄標準唔同，所以收嘅詞數唔同。其中任二北嘅《敦煌曲校錄》收埋俗曲佛曲，《敦煌歌辭集》擴大到但凡可以入樂嘅辭章。一般研究敦煌詞係揀合乎詞體、有調名嘅作品，所以王重民嘅輯本係主要研究對象。王重民嘅輯本係從伯希和嘅17卷、斯坦因嘅11卷、羅振玉嘅3卷、日本橋川氏嘅1卷中輯錄213首詞，去咗重複部分得出。

* 王重民，《敦煌曲子詞集》，輯錄詞161首
* 饒宗頤，《敦煌詞》，輯錄詞318首
* 任二北，《敦煌曲校錄》，輯錄詞545首；《敦煌歌辭集》，輯錄詞1200幾首

攷
-

1. 1 2 3  〈敦煌歌詞告訴了我們什麼（一）——自由歌唱：敦煌詞內容豐富與風格多樣的基礎〉. 中國文學網. 喺2016年8月20號搵到.`{{cite web}}`: CS1 maint: url-status (link)
2. 1 2 3 4  袁行霈、羅宗强. 〈第二卷 第四編 隋唐五代文學 第十二章 詞的初創及晚唐五代詞〉. 《中國文學史》. 高等教育出版社.
3. 1 2 3  〈全唐五代詞〉. 中國哲學書電子化計劃. `{{cite web}}`: `|chapter=` ignored (help)
**江蘇教育電視台**（粵拼：gong1 sou1 gaau3 juk6 din6 si6 toi4）
（簡化字：**江苏教育电视台**）係江蘇地區冇咗嘅電視台，1996年12月20號開播，2012年11月29號停播。

史
-

江蘇廣播電視台收購呢間電視台後，從2012年12月29號00時00分00秒開始，畫面變成江蘇電視台屬下嘅頻道。
1996年12月20號，江蘇地區為咗振興科教興省嘅重大任務及承載文明社會嘅使命，江蘇省教育廳先至開播咗同江蘇廣電唔同隸屬嘅教育電視台。頻道開播期間反映咗好多關於江蘇地區教育界啲嘢。2001年取消有線電視時成立咗江蘇廣播電視總台，該台變成由江蘇省廣電管理，但台名保留咗江蘇教育電視台嘅行政隸屬關係。

頻道停播時嘅畫面
2012年11月24號20:15，電視台播緊綜藝節目《棒棒棒》時，請咗干露露同佢阿媽、妹妹三位觀音兵做節目表演。到咗觀眾互動問答環節時，干露露佢哋三位當場發爛渣，一齊用粗口嚟叼爆觀眾同鬧媒體傻閪，加上爆出撒流氓啲事重一直未停過。短片喺第二日擺上網後，好多媒體睇佢唔過眼，甚至對干露露神憎鬼厭。由於干露露令好多媒體同電視觀眾犯眾憎，所以2012年11月29號，國家廣電總局（今日嘅國家新聞出版廣播電影電視總局）臨時開會介入呢單嘢。新聞發言人明確話，由於電視台嚴重違反《廣播電視管理條例》，加上頻道未經批准而亂改定位，整埋嗮啲亂七八糟嘅低俗娛樂節目，所以勒令佢停播電視台嘅節目。

從2012年11月30號凌晨開始，頻道畫面變成藍底帶「接上級通知，本頻道暫停播出，敬請諒解。」嘅字樣，從而本台正式消失。1個月後，頻道俾江蘇廣播電視台接手，變成江蘇電視台屬下嘅一個頻道。

睇埋
--

* 江蘇電視台教育頻道

註
-

1. ↑  吴锋 (2013). 〈中国电视节目监管的现实困境及突围路径——基于江苏教育电视台"停播划转"个案的反思〉. 《河南大学学报(社会科学版)》 (06). doi:10.15991/j.cnki.411028.2013.06.015.
2. ↑  黄海光 (1997). 《江苏教育年鉴》. 南京师范大学出版社.
3. ↑  〈江苏广播电视总台今起运作 新南京电视台同时成立〉. 《扬子晚报》. 2001年6月28日.
4. ↑  江南时报 (2001年7月28日). 〈荧屏视点〉. 人民网. 原著喺2016年3月4日歸檔. 喺2015-04-15搵到.
5. ↑  金世斌 (2002). 《江苏教育年鉴》. 江苏教育出版社.
6. ↑  〈干露露母女节目低俗 江苏教育台被停播整顿〉. 《和讯视频-和讯网》. 原著喺2016-03-04歸檔. 喺2016-10-01搵到.
7. ↑  〈江苏教育台因干露露停播整顿 "棒棒棒"相关被屏蔽〉. 《人民网》. 原著喺2016年3月4號歸檔. 喺2016年10月1號搵到.
8. ↑  〈频道简介〉. 原著喺2014年7月11號歸檔. 喺2016年10月1號搵到.